text:
सुनील कुमार झा
सहरसा। सरकार आ रिजर्व बैंक क बीच आजुक बैसार पर सबहक नजरि अछि। बैसार मे कोनो ठोस फैसला नहि भेल। बीचक बाट तकबाक प्रयास करैत बोर्ड क बैसार खत्म भ गेल। ओहुना बोर्ड लग रिजर्व राशि देबाक सीधा अधिकार नहि अछि। एहन मे सरकार क जे मांग छल ओकरा पूरा करब रिजर्व बैंक लेल कठिन पहिने स कहल जा रहल छल। रिजर्व बैंक क ताजा रुख क बाद सरकार लग बहुत रास विकल्प नहि बचल अछि। एहन मे कहल जा रहल अछि जे सरकार बैंक कए बचेबा लेल बाउंड आनि सकैत अछि।
बैसार स पहिनेहु जानकारक इ दावा छल जे अगर सरकार क आगू रिजर्व बैंक झुकत त दुनिया भरि मे एहि संस्थाक साख खत्म भ सकैत अछि। उर्जित पटेल लेल इ सब एतबा आसान नहि अछि। दोसर दिस कर्मचारी संघ पहिने अनिश्चितकालीन हडताल पर जबाक धमकी द चुकल अछि। ऊपर स रघुराम राजन क लगातार आबि रहल बयान सरकार लेल नव संकट ढार क देलक। सरकार लेल दुविधा इ अछि जे ओ लोककल्याणकारी योजनाक नाम पर जे योजना चलेलक ओकर वसूली चुनावी वर्ष मे नहि चाहैत अछि आ बैंक लग पूंजी नहि अछि। बैंक मे पूंजी अनबाक दू टा रास्ता अछि एकटा रिजर्व बैंक अपन आरक्षित राशि बैंक लेल निगर्त करै या फेर बैंक कर्जदार सब स वसूली शुरु करै। सरकार वसूली लेल तैयार नहि अछि और रिजर्व बैंक टका देबा लेल तैयार नहि। एहन में बैंकक बढैत घाटा कए देखैत एकटा विकल्प बचैत अछि जे सरकार बाउंड जारी क बैंक मे पूंजीक उपलब्धता सुनिश्चित करै। किया त बैंक लग पूंजी एतबा कम भ चुकल अछि जे अगिला साल शायद कोनो बैंक सरकार कए कमा कए एक टका नहि दिय जा रहल अछि। मुद्रा आ स्टार्टअप सन योजना बैंक कए कंगाल बना रहल अछि। एकर वसूली एतबा कम अछि जे कुल 9टा बैंक कए सरकार कोनो कर्ज देबा स रोकि देलक अछि। किया त बैंक कर्ज देबा लेल अतिरिक्त पूंजीक मांग क रहल अछि। सरकार बैंक कए वसूली स पूंजी जमा करबा लेल मना क रहल अछि। एहन मे बैंक लग अपन चालू खर्च जुटेबाक संकट ढार भ चुकल अछि।
कर्ज अथवा गैर-निष्पादित परिसंपत्तियों (एनपीए) लेल भेल बेसी प्रावधान करबा स सार्वजनिक बैंक क बैलेंस शीट पर खराब प्रभाव पड़ल अछि। चालू वित्त वर्ष क जुलाई-सितंबर तिमाही मे सार्वजनिक क्षेत्र क बैंक क कुल घाटा पिछला साल क एहि तिमाही क मुकाबले करीब साढ़े तीन गुना बढि कए 14,716.20 करोड़ पर पहुंच गेल अछि। एक साल पहिने सार्वजनिक क्षेत्र क एहि 21 सरकारी बैंक क कुल घाटा 4,284.45 करोड़ छल। हालांकि, तिमाही आधार पर बैंक क प्रदर्शन मे कनि सुधार आयल अछि। चालू वित्त वर्ष क पहिल तिमाही क मुकाबले एहि बैंक सबहक कुल घाटा 2,000 करोड़ घटिकए 14,716.2 करोड़ रहि गेल अछि, जे अप्रैल-जून 2018 तिमाही मे 16,614.9 करोड़ छल।
बैंक दिस स पेश तिमाही नतीजा क अनुसार घोटाला क मारि झेल रहल पंजाब नेशनल बैंक (पीएनबी) कए सितंबर तिमाही मे सबस बेसी घाटा भेल अछि। पीएनबी कए चालू वित्त वर्ष क दोसर तिमाही मे 4,532.35 करोड़ क घाटा भेल अछि। देश क एहि दोसर सबस पैघ बैंक कए एहि साल क शुरुआत मे 14,000 करोड़ क नीरव मोदी कारण भारी नुकसान भेल।
सितंबर मे समाप्त दोसर तिमाही मे, आईडीबीआई बैंक कए 3,602.50 करोड़ रुपये आ इलाहाबाद बैंक कए 1,822.71 करोड़ क घाटा भेल। भारतीय स्टेट बैंक आ ओरिएंटल बैंक ऑफ कॉमर्स कए मजबूत प्रदर्शन क कारण तिमाही आधार पर बैंकों क कुल घाटा कम करबा मे मदद भेटत।
चालू वित्त वर्ष क जुलाई-सितंबर तिमाही मे भारतीय स्टेट बैंक कए महज 944.87 करोड़ क लाभ भेल। ओरिएंटल बैंक ऑफ कॉमर्स कए 101.74 करोड़ क मुनाफा भेल। मार्च 2018 कए समाप्त तिमाही मे सार्वजनिक क्षेत्र क 21 बैंक क कुल घाटा 62,681.27 करोड़ छल।
सरकार आ रिजर्व बैंक सार्वजनिक क्षेत्र क बैंक क स्थिति मे सुधार अनबा लेल प्रयास क रहल अछि। सरकार अपन स्तर पर एहि बैंक कए नव पूंजी उपलब्ध करेबाक मे लागल अछि, जखनकि रिजर्व बैंक एकर निगरानी कए कडा क देलक अछि।


c: text/html

text:
दरभंगा । पहिल बेर मैथिली अकादमी पटना क विक्रय केंद्र दरभंगा मे उपलब्ध होएत, जेकर ललित नारायण मिथिला विश्वविद्यालय क केंद्रीय पुस्तकालय मे ओकरा लेल जगह आवंटित कैल गेल अछि। कुलपति डॉ. एसपी सिंह केंद्रीय पुस्तकालय क प्रभारी कए अकादमी क लेल एक कोठली उपलब्ध करेबाक आदेश जारी करि देलथि अछि। इ जानकारी अकादमी क अध्यक्ष कमलाकांत झा देलथि अछि। ओ एकरा लेल कुलपति कए साधुवाद देलथि अछि।
झा ने कहला जे स्थान निःशुल्क भेटल अछि आ ओहि ठाम कर्मचारी क तैनाती अकादमी करत। अकादमी अध्यक्ष कहला जे राजधानी पटना क संग संग आब मिथिला क सांस्कृतिक राजधानी दरभंगा मे सेहो मैथिली अकादमी क केंद्र आरंभ भेला स लोक कए इ दुख कम भ जाइत जे दरभंगा मे मैथिली क किताब नहि भेटैत अछि। झा कहला जे विश्वविद्यालय क पाठ्यक्रम मे अकादमी क कईटा किताब शामिल अछि। एहि ठाम केंद्र भेला स स्थानीय शिक्षक आ छात्र कए सुविधा होएत। संगहि विश्वविद्यालय क अधीन मधुबनी, समस्तीपुर आ बेगूसराय क शिक्षक-छात्र कए सेहो आसानी स पुस्तक भेट सकत।

robotstxt: allowed

filter: keep


text: नई दिल्ली। लंबा समय स लंबित महिला आरक्षण विधेयक पर स्थायी समिति क रिपोर्ट गुरुवार कए समाजवादी पार्टी (सपा), राष्ट्रीय जनता दल (राजद) आ जनता दल (यूनाइटेड) के भारी विरोध क बीच संसद क दूनू संदन मे पेश करि देल गेल। भारतीय जनता पार्टी (भाजपा) क नेता शाहनवाज हुसैन इ रिपोर्ट लोकसभा मे पेश केलाह, त सपा, राजद आ जदयू क सदस्य एकर विरोध मे ठार भ गेलाह। रिपोर्ट मे सिफारिश कैल गेल अछि जे महिला क लेल सीट क आरक्षण वैधानिक अछि आ नीति निर्धारण प्रक्रिया मे महिला क भागीदारी कए बढ़ेबा लेल आवश्यक रणनीति क आवश्यक अछि।


text:
वंदना चौधरी।
शुगनी दुए महीना के छेलै जखन ओकर पिता के देहांत भ गेलै अचानक।शुगनी के माय रधिया पर जेना पहाड़ टुइट परलै।कोना के अपना और अपना बच्चा के देखभाल करत आब अहि चिंता में छल, मुदा जीवन के ई कठोर सत्य छै और कहबी सेहो छै जे बड्ड दुःख में बड्ड भूख।
ते आब ओ अपन जीविका चलबै के लेल गामे में लोक के अंगना सब मे काज केनाय शुरू क देलक और बेटी के सेहो खूब नीक स सम्हारै लागल।
देखिते देखिते शुगनी स्कूल,और स्कूल स कॉलेज सेहो जाए लागल।
आय बड्ड खुशी के दिन छल किये त शुगनी स्नातक उतीर्ण भ गेल।रधिया भैर गाम में लड्डू बैंट आओल।
लेकिन गाम के बुजुर्ग सब रधिया के कहलखिन जे आब शुगनी के विवाह के सेहो समय भ गेलौ रधिया।
रधिया कनि काल त चुप रहल फेर पता नही कत स एते हिम्मत जुटेलक और कहलकै ओई बुजुर्ग सब के जे जाबे हम रधिया के अपन पैर पर ठाड़ नै क देबै ताबे ओकर विवाह नै करबै कक्का।
ओ बुजुर्ग सब त अवाके रैह गेला।
ओतबे नै एकर विवाह ओहि घर मे कहियों नै करबै जे दहेज के लोभी हेतै ओहि घर में करबै जता एकर गुण और विद्या के सम्मान हेतै,एतबा कहैत फेर ओ अपन घर दिस विदा भ गेल जत ओकर बेटी ओकर बाट तकै छेलै।


text:
बिहार मे सरकारी स्कूल के बच्चा सभ के लेल सेहो कम्प्यूटर सं पढ़ाई शुरू भs गेल अछि. ई संभव भेल अछि बिहार सरकार के ‘ई-समर्थ’ योजना के कारण. निजी- सरकारी भागीदारी सं शुरू भेल ई योजना अखन कक्षा 6, 7 आओर 8 के विद्यार्थी के लेल अछि. आगां एहि मे सभ क्लास के बच्चा के शामिल कएल जाएत. विद्यार्थी सभ के लेल 171 तरहक पाठ तैयार कएल गेल अछि जेहि सं बच्चा सभ के पढ़ाई मे रुचि जागए. नवका-नवका चीज नव ढंग सं सीख सकय...सोचि सकय. एक बात आओर जे अखन ई सुविधा बिहार के 244 मिडिल स्कूल मे शुरू कएल गेल अछि. अगर एकर रिपोर्ट उत्साहजनक रहल त राज्य के करीब सभ 25 हजार मिडिल स्कूल मे कम्प्यूटर सं पढाई शुरू करि देल जाएत.
सरकार के कोशिश कम्प्यूटर के जरिए पढ़ाई-लिखाई के बच्चा सभ के लायक बनानाय... प्रभावी शिक्षा देनाय... मन लागय वाला पाठ...कहानी के माध्यम सं रोचक ढंग सं ज्ञान मे विस्तार लनाय अछि. कम्प्यूटर शिक्षा के माध्यम सं बच्चा सभ के आधुनिक शिक्षा मिलय. नव-नव चीज जानय लेल मिलय. कम्प्यूटर शिक्षा के लेल अखन हर स्कूल के तीन टा कम्प्यूटर...एकटा प्रोजेक्टर आओर जेनरेटर देल गेल अछि. एहि सं पहिने स्कूल के मास्टरजी के जरूरी कम्प्यूटर प्रशिक्षण सेहो देल गेल अछि. बिहार के मुख्यमंत्री नीतीश कुमार एहि ई-समर्थ योजना के उद्घाटन कएलखिन्ह.


text:
नवका- पुरनका लेख सर्च करु...
सिफी पर मैथिली ब्लॉगक चर्चा
सिफी डॉट कॉम पर मैथिली भोजपुरी ब्लॉग के बारे में एकटा लेख आएल अछि. शीर्षक अछि भोजपुरी और मैथिली में भी हैं ब्लॉग. एहि खबर में गिरीन्द्र जी लिखने छथिन्ह जे अंग्रेजी... हिंदीए टा नहिं आब आंचलिक भाषा में सेहो ब्लॉग लिखल जा रहल अछि. खास कय मैथिली आओर भोजपुरी में रोज नवका ब्लॉग आबि रहल अछि. एहि में मैथिलीक कतेक रास बात, मिथिला मिहिर, माटिक लोक, टोला आओर हेलो मिथिला क चर्चा अछि. ब्लॉग के संग- संग अगर मैथिली लोक गीतक आनंद लेबय चाहय छी तs मैथिली लोक गीतक नामक ब्लॉग सेहो अछि. एकर संग एकटा ब्लॉग आओर अछि समदिया. ओना एहि लेख में एकर जिक्र नहिं अछि मुदा एहि ब्लॉग पर लिखय वाला रौशनजी अमर उजालाक पत्रकार छथि आओर नीक कोशिश कय रहल छथिल्ह. सिफी डॉट कॉम पर जेहि ब्लॉगक जिक्र कएल गेल अछि ओहि सभ ब्लॉगक लिंक हमर ब्लॉग में अछि अहां ओकरा क्लिक कय ओहि ब्लॉग के पढ़ि सकय छी.
सदस्यता लें टिप्पणियाँ भेजें (Atom)


text:
८ अप्रैल, २०२१ । मैथिली जिन्दाबाद!!
एसोसिएशन अफ नेपाली तराइयन इन अमेरिका – एन्टा प्रेसिडेन्ट एवं वैज्ञानिक डा. इन्द्रदेव साहु केँ संयुक्त राज्य अमेरिकाक सर्वथा प्रसिद्ध आ प्रतिष्ठित नेशनल साइंस फाउन्डेशन (एनएसएफ) द्वारा अमेरिकी डलर २,९७,०००.०० केर पुरस्कार देल गेलनि अछि। ई पुरस्कार हुनका द्वारा ‘पोटाशियम चैनल एसेसरी प्रोटीन’ (केसीएनई३) केर संरचना आ गतिशीलता (गतिशील गुण) केर सम्बन्ध मे विशेष वैज्ञानिक अनुसन्धान लेल प्रदान कयल गेलनि अछि। उपरोक्त विषय मे १ मार्च २०२१ सँ २९ फरवरी २०२४ धरिक अवधि (३ वर्ष) मे अध्ययन-अनुसन्धान पूरा करबाक लेल देल गेलनि अछि। विदित हो जे डा. साहु अमेरिका मे वैज्ञानिक छथि आर विज्ञानक आविष्कार क्षेत्र मे निरन्तर शोध तथा अध्यापन कार्यक संग निज मातृभाषा मैथिली संग निज मातृभूमि मिथिला मधेश व समस्त नेपालदेश केर मान-सम्मानक संरक्षण-संवर्धन आ प्रवर्धनक दिशा मे विभिन्न संघ-संस्था सँ आबद्ध रहैत सामाजिक-सांस्कृतिक क्षेत्र मे सेहो महत्वपूर्ण योगदान दैत आबि रहल छथि। एन्टाक अध्यक्षक रूप मे निरन्तर मैथिली भाषा आ मिथिला संस्कृति प्रति केन्द्रित अनेकन कार्यक आयोजन करब आ अपन मूल मातृभूमि संग जुड़िकय काज करबाक कतेको रास उदाहरण बनौलनि अछि जे मैथिली जिन्दाबाद पर डकुमेन्टेड अछि।
एन्टा स्पोक्सपर्सन मोहन यादव मैथिली जिन्दाबाद केँ जानकारी दैत कहलनि जे ई सम्मान नहि केवल डा. साहु व एन्टा लेल खुशीक खबरि थिक बल्कि एहि सँ नेपाल आ भारत दुनू दिशक मिथिला आ समस्त मैथिल जनसमुदाय केँ गर्वक बोध होयब सुनिश्चित अछि। श्री यादव अपन सन्देश मे ईहो कहलनि जे डा. इन्द्रदेव साहु मे सदिखन उच्च शिक्षा लेल बढि रहल स्वदेशी छात्र प्रति पैघ सोच रहलनि अछि, जाहि अनुसार नेपालक मिथिला-मधेशक छात्र सभ लेल ओ पूर्वहि सँ वेबिनारक आयोजन कय उचित प्रोत्साहन आ मार्गदर्शन करबाक वचनबद्धता सेहो जनौने छथि।
विदित हो जे डा. साहु नेपालक सप्तरी जिलाक महादेव-२ स्थित अकबरपुर गाम सँ छथि। प्रारम्भिक शिक्षा गामहि सँ कयला उपरान्त त्रिभुवन विश्वविद्यालय सँ एमएस्सी बायोमेडिकल (फिजिक्स) डिग्री हासिल कयलनि। पुनः न्युयोर्क स्टेट युनिवर्सिटी सँ बायोमेडिकल (फिजिक्स) मे पीएचडी कयलनि। पुनः मियामी विश्वविद्यालय सँ पोस्ट-डौक्टरल रिसर्च फेलो तथा रिसर्च साइंटिस्ट केर रूप मे सेहो कार्य कयलनि। हाल ओ कैम्पबेलस्विले युनिवर्सिटी मे फिजिक्स केर सहायक प्रोफेसर पद पर कार्यरत छथि। हिनक लगभग ६० गोट रिसर्च आर्टिकल विभिन्न रिसर्च पत्रिका सब मे प्रकाशित भेल छन्हि। हिनक कार्य मुख्यतया इलेक्ट्रोन पैराग्मेटिक अनुनाद (ईपीआर) स्पेक्ट्रोस्कोपी प्रयोग झिल्ली प्रोटीन केर अध्ययन पर केन्द्रित छन्हि।


text:
कुमुद सिंह
आखिरकार ओ दिन आबि गेल जेकर नौ करोड़ बिहारी बाट ताकि रहल छल। विकास क दौर मे बिहार गुजरात स तेज भगबा मे सफल रहल, ओना इ गति कायम रहलाक उपरांतो करीब 30 साल बाद बिहार गुजरातक बगल मे ठार भ सकत। मुदा एखन जे ताजा रिपोर्ट आयल अछि ओहि मे कहल गेल अछि जे बिहार जीडीपी क मामले मे देश क नंबर वन स्टेट बनि गेल। बिहार क विकास दर गुजरात क विकास दर स बेसी भ गेल अछि। बिहार क जीडीपी दर 11.3 प्रतिशत स बढि़कए 12.6 प्रतिशत भ गेल अछि। ओतहि देशक सबस बेसी जीडीपी वाला राज्य गुजारत क विकास दर 11.05 अछि। सीएसओ( सेंट्रल स्टैस्टिकल आर्गेनाजेशन) क हवाले स इ गप पता चलल अछि। बिहार सरकार क ताजा आंकड़ा मे आओर उछाल बताउल गेल अछि। ताजा आंकड़ा कए बिहार सरकार क निदेशालय सीएसओ कए पठा देलक अछि। ताजा आंकड़ा क अनुसार बिहार गुजरात स आगू भ गेल अछि, बर्शते गुजरात क पुराने आंकड़ा मे कोनो बदलाव नहि भेल हुए।
बिहार क ग्रोथ रेट पिछला 6 साल स यानि की 2004-5 स 2008-9 क बीच 11.3 रहल अछि। एहि रिपोर्ट क अनुसार झारखंड क विकास दर 8.45, उत्तराखंड क विकास दर 9.3,ओडिशा क विकास दर 9.31 आ गुजरात क विकास दर 11.05 प्रतिशत अछि। गौरतलब अछि जे एहि रिपोर्ट क आधार पर बिहार कए बीमारू राज्यक श्रेणी मे राखल गेल छल। अगर एकरा मानक मानि एखन धरि बिहार कए बीमारू मानि लेल गेल छल, त आब इ मानबा मे हर्ज नहि जे बिहार क विकासक गति आन कोनो राज्यक गति स बेसी अछि। हां, इ जरूर ध्यान रखबाक चाही जे बिहार दौर जरूर तेज रहल अछि, मुदा कतार मे एखनो बहुत पाछु अछि।
मुदा उम्मीद बिहार कए आगू बढ़बाकएहि लेल जागल अछि, किया कि बिहार क सांख्यिकी निदेशालय जे नव आंकड़ा प्रस्तुत कैलक अछि ओकर अनुसारे मैन्युफैक्चरिंग क क्षेत्र मे अनुमान क तुलना मे तीन सौ करोड़ टका बेसी निवेश कैल गेल अछि। एकर संगहि निर्माण आ होटल व्यवसाय मे आमदनी पहिने क अपेक्षा बेसी भ रहल अछि। एहि ठाम इ ध्यान देबा स नहि चूकबाक चाहि जे निवेश आ आमदनी क आंकड़ा बिहारक परिपेक्ष मे अछि, न कि देश या गुजरातक परिपेक्ष मे। आम तौर पर एहन आंकड़ा देख आमजन दुविधा मे रहैत छथि आ एकरा असंभव मानि लैत छथि। दरअसल, बिहार मे किछु एहन क्षेत्र अछि जाहि मे निवेश आ आमदनी शून्य रहल अछि। आब जखन ओहि क्षेत्र मे छोट सन निवेश होइत अछि त आंकड़ा मे भारी बदलाव आबि जाइत अछि। जेना मानू जे पिछला पांच साल मे होटल क्षेत्र मे पांच लाख टका निवेश भेल छल आ एहि साल 50 लाख भेल अछि, त आंकड़ा दस गुना बढोतरी देखाउत, जखन कि गुजरात मे पांच करोड़ स दस करोड़ भेलाकबावजूद दू गुना बढोतरी संग बिहार स पाछु मानल जाएत। एहन मे आशा अछि जे ओ दिन जरूर आउत जहिया बिहार एकटा विकसित राज्यक श्रेणी मे प्रथम स्थान ग्रहण करत।


text:
अस्टिम्की टिहुवार ओ अस्टिम्की चित्रकलाके महत्व
विषय प्रवेश
टरटिहुवार मनैन्हे चौकस ओ चम्पन बनाइठ । हरेक जाति समुदायके अपन मौलिक तौरतरिकासे मन्ना टमान टिहुवार रहठ । थारू एक अलग पहिचान डेना मेरिक अपन भासा संस्कृति एवम् सामाजिक रीतिरिवाज रहल जात हो । थारू जात अन्य जात ओइन जस्टे टमान टिहुवार मनैटि आइल बा । उ मध्ये ः १. माघ, २. बर्का डस्या, ३. फगुइ, ४. ढुरहेरि, ५. डेवारी, ६.बर्का अँट्वारी, ७. अस्टिम्की, ८. गुरही, ९. बर्का पूजा, १०. हरेरि, ११. हरढावा जस्टे टमान टिहुवार सामूहिक रुपमे मनैटि आइल बा । थारूनके अस्टिम्की एक महत्वपूर्ण महिलनके मन्ना टिहुवार हो ।
अस्टिम्कीके तयारी
यी टिहुवारके आगमनके क्रममे तयारी सुरु करजाइठ । चित्र बनैना भिटा उज्जर माटिसे पोटजाइठ । अस्टेक मिठमिठ टिनकके फेन खोजल रहठ । जस्टे, केरा पकैना, दही जमैना, बारिक खिरा, अमरुट आदि फल ओहे दिनके लाग बचाइल रहठ । बरट बैठुइया महिला, युवतीनके लाग अनिवार्य लावा कपरा किनके सिवाके ठिक बनाइल रहठ ओ गरगहना फेन व्यवस्था करल रहठ ।
अस्टिम्कीके चिन्हाँरि
अस्टिम्की टिहुवार खास कैके महिलनके मनैना टिहुवार हो । मने अझकल कुछ युवन फेन यी बरट बैठे लागल बटैं । यी टिहुवार भदौ महिनाके अस्टमीके दिनमे गाउँके बरघरिया वा महटाँवाँके घरके भिटा वा डेहरिमे कृष्ण चरित्र सम्बन्धी टमान वृतान्तहे चित्रके रुपमे बनाइल चित्रके पूजा अर्चना कैजाइठ । यी टिहुवार कपिलवस्तु, रुपन्देहीसे पस्छिँउ दाङ, बाँके, बर्दिया, कैलाली, कञ्चनपुर, सुर्खेतमे धुमधामाके साथ मनाजाइठ । सप्तमीके रातमे मुर्गा बोल्नासे पहिले रातके मिठ मच्छी, अन्य टिना पकाके डर खैना चलन बा जिहिनहे थारू भासाामे डट्कन खैना फेन कहिजाइठ । ओकरबाड अस्टमीके दिनभर बरट बैटुइयन निराहार बरट बैठ्ठैं । बिहानसे अस्टिम्कीके चित्र बनैना कार्यमे लागल रठैं । चित्र बनुइयन फेन निराहार रठैं । चित्र बनैना ठाउँमे बरट नैबैठल मनै जैना बर्जित रहठ ।
साँझके बरट बैठल महिला दिदीबहिनियन लहाखोरके सिंगारपटार गरगहना पेहके टठियामे चाउर घुन्यासरके फूला, बरल डिया, एक जोर कगडि वा निम्वाँ, लाल सेन्डुर, धुप आदि लेके अपन कुल डेउटनाके थानमे डिया बारके प्रत्येक बरट बैठुइयन घरघरसे निकरके अस्टिम्की चित्र बनाइल महाटाँवाके घरमे जम्मा हुइठैं ओ टठियामे नानल फूला, चाउर, कगडी ओहे पुजा करना कोठामे लैन लगाके ढारके गरढुरिनियाँसे पुजापाठ सुरु होके पालिकपाला सबजे भिटक् चित्रमे बनाइल चित्रमे टिका लगाके पुजा करठैं । पुजा करके युवा लवन्डन महिलन नानल निम्वाँ कागडीक् भेँठ्नी काटके भेँठ्नी किल ढारके निम्वाँ, कागडी लेके जैठैं । यी काम प्राय लवन्डन अपने मन पराइल लवन्डिक ढारल युवतीके निम्वाँ वा कागडीके भँेठ्नी कट्ना प्रचलन बा । टबेमारे लवन्डन उ बेला टैछोरमैछोर करल दृश्य रमझम ओ हेर्ना लायक रहठ । बरट बैठुइयन अपनअपन घर जाके टमान मेरिक फलफूल परिकार एक भाग अलगाके एकएक चुटि सब फलफुलके भाग चिकुटके अग्नीमे चर्हाके धुप बारके पुजापाठ कैके पानीसे छिट्के फलफुल खाके फेन महाटाँवाँके घर जाके रातभर कृष्ण लीला गीत गैना, चलन बा । अस्टिम्की गीत गैनासे पहिले चारु ओरिक डेंउटा ओ डेबि दुर्गाहे समझके किल गीतके सुरुवात करेपरठ ।
सम्ह्रौटि
पूरुब मै सुमीरौं सुरज गोसाइँ
पछिउँ मै सुमिरौं रमझम (निरञ्जन) देवी खरटारे ।।१।।
उटरे मै सुमिरौं हरि कविलासे
डखिने सुमिरांै शिव जगन्नाथ ।।२।।
आकाश सुमिरांै इन्द्र ओ चन्द्र
पाटाल सुमिरांै बासुकी नाग ।।३।।
पहिल मै सुमिरांै गउँकी भुइह्यार
हमारी मेररिया डिउँटा करही रक्षा पाल ।।४।।
डिहबु मै सुमिरौं डेउ डेवारिन
हमरी मेररिया करो रे रक्षा पाल ।।५।।
मेररिया मझिमारे सुमिरांै मै टुही
कण्ठ बैठो मोर गीत डेहुँन सिखाइ ।।६।।
पुरुबओरमे सूर्य डेंउटा, पस्छिउमे रमझम निरञ्जन डेवी, उट्टरमे पाटन डेवी (हरि कविला), डख्खिनेमे शिव जगन्नाथ, आकाशओर चन्द्र ओ इन्द्र पाटालमे बासुकी नाग डेउँटा ओ गाउँक साझा ठन्वाँ भुइहयार (मन्दिर) आदिके समझके किल यी टिहुवार कृष्ण लीला थारु गीत गाजाइठ ।
अस्टिम्की गीतके कुछ अंश
पहिल ट सिरीजिट गैल जलथल ढरटी
सिरीजिट ट गैल कैल कुश रे डाभ ।।१।।
डुसर ट सिरजल अन्न कही पात
सिरीजिट गैल अन्न कही विरोग ।।३।।
टिसर ट सिरजल अन्न कही डार
सिरिजित गैल अन्न कही फल ।।४।।
चौठा सिरिजित गैल अन्न कही फूल
सबहु डेउँटा हो मिली लेउ फुल बास ।।५।।
सिरिजित गैल कारी मनखवा
कारी मनखवा कल मै बरी बटुँ ।।६।।
कारी मनखवा कहल मै बरी बटुँ
डिउँटा जे कहल मै बरी बटुँ ।।७।।
कारी मनखवा कहल मै बरी बटुँ
सिरिजिट गैल बिरछिक रुखवा ।।८।।
बिरछि चरहल बारु कन्हैया
बिरछि चरहल बारु कन्हैयाँ किचिर किचिर बोल ।।९।।
यी संसारमे सबसे पहिले जल ओ थलके उत्पत्ति हुइल । टबसे क्रमश कुश, अन्न, फल, मानव, रुख विरुवा आदिके उत्पत्ति हुइल हो कना बाट गीतमे जनाइल बा । रातके महाटाँवाँके घरमे जग्राम रहिके बिहान सबजाने काल्हिक टठियामे बरल डिया, फुला, निम्वाँके भँेठ्नी, आछट पट्टा आदि लग्गेक लडियामे अस्राइ जैठैं । विशेष सजढजके साथ सजल युवतीहुकनके लाइन एकडम सुन्दर ओ मनमोहक रहठ । लडियासे अस्राके लहाखोरके घर लौटके गोब्राके भान्सामे पकाइल चोखो पुइँक् साग, मासके गेडाके टिना, मच्छी आदिके परिकार सहितके खाना तयार हुइठ । यी सब परिकार टिना छुट्टे टेपरीमे एक भाग अलग्गे ढरजाइठ । यिहिनहे अग्रासन फेन कहिजाइठ । ओकरबाद उ टिना, भात सब मिलाके अग्नीमे डेके पुजापाठ कैके खैठैं । छुट्याइल अग्रासनहे भोज करल महिला भर लैहेरमे अपन डाडुभैयनहे डेहे जैठैं ।
कौन कौन भगवान ओ प्रकृतिके पूजा कैजाइठ ?
थारू प्रकृतिपूजक जात हुइँट् । उहाँ लोग अपनसंग जा बा उहिनहे उपयोग करठैं । जीवनयापनके क्रममे जाजा प्रयोग ओ उपयोगी हुइल उ सबहे सम्मान करल चित्रके पूजा हो अस्टिम्की ।
अस्टिम्कीमे बनाइल चित्रके नाउँके सूची
१. कान्हाँ, २. (सूर्य) दिन, ३. चन्द्र (जोन्ह्याँ), ४. पाँच पाण्डव (पाण्डो), ५. कौरव (कौराओ), ६. डोली, ७. बनुवाँ, ८. मन्जोर, ९. उँट, १०. हाँठी, ११. लाउ, ११. बसिया बजाइल कान्हाँ, १२. कुक्रा, १३. रौना, १४. सप्वा, १५. राम ओ सीताके अभिभावक, १५. घोरुवा, १६. मुर्घा, १७. रैनी मछरिया, १८. रुखवा, १९. बँडरा, २०. बघुवा, २१. पुरैनक पाटा अइसिक टमान प्राकृतिहे पूजापाठ करना टिहुवार बारे टमान मिथक बा । यी टिहुवारके चित्र खासमे मूल खाकाके भिट्टर तीनठो बोर्डरमे चित्र अंकिट कराके बनाजाइठ ।
१. कान्हा–यी भिटाके सबसे उप्पर भागमे रहठ ओ चित्रके टरेक रुखवामे फेन बसियासहित चित्रित रहठ । यी टिहुवारके मूल नायक कृष्ण हुइँट् । उहाँ सब जीवजन्तु, पशु प्राणीहे अपन बसियाके ढुनसे मोहित बनैना कला रहल ओरसे रुखवक् टिप्पामे बैठ्के बसिया बजाइल चित्र रहठ । उहाँक विशेष पूजा आराधाना कैजाइठ ।
२. दिन– थारू जाति प्रकृतिके पुजक हुइँट् । यी भिटाके बाँउओर अंकित रहठ ।
३. जोन्ह्याँ– यी टिहुवारके जोन्ह्याँके फेन पूजा कैजाइठ । अस्टिम्की चित्रके डाहिनओर अंकित रहठ ।
४. पाँच पाण्डव– थारू समुदायमे पाँच पाण्डव विशेष पूज्ना डेउटाके रुपमे मानजैठैं । पाँच पाण्डव हरेक गाउँके साझा ठन्वाँमे विशेष स्थान रहठ । यी टिहुवारमे चित्रके पहिल पंक्तिमे रठैं । ओइने हाँठमे छाटा पकरल् चित्र बनाजाइठ ।
५. कौरव– यी टिहुवा्के डोसर लहरमे कौरवहँुक्रे फेन स्थान पैले बटैं । पाण्डवहुकनसे टरेक पंक्तिमे कौरवके चित्र रहठ । उहाँहुक्रे ठोरचे उग्र प्रवृतिके रहल ओरसे हाँठमे बन्दुक पक्रल चित्र बनाइल किंवदन्ती रहल बा कलेसे औरे मत अनुसार कहुँकहुँ यी लैनमे महिलाके चित्र फेन पाजाइठ । महिलाके चित्र भर सोह्र हजार गोपिनीनके संकेतके रुपमे रहल ओरसे महिलनहे पुजल मिथक फेन बा ।
६. रौना– अचमके बाट अस्टिम्की टिहुवारमे बाह्रठो कपार रहल रौनाके फेन चित्र अंकित रहठ । एकरमे टिका नैलगैठैं । विशेष कैके छोटछोट लवन्डिन किल एकरमे टिका लगाके घाउ खटरा नाहोए, बिरामी नाहोए कहिके पुकारल पाजाइठ । यी चित्रके बारेमे विद्वान महेश चौधरीके फरक मत बा । यी चित्र रौनाके नैहुके सृष्टिकर्ता ब्रम्हाके हो । कालान्तर चित्र बनाइबेर कपार ढेर डेखके रौनाके हो कहिके व्याख्या करल तर्क करठैं । औरे विद्वान अशोक थारू, डा. कृष्णराज सर्वहारी बाह्रठो मुन्टा रहल ओरसे पूर्खाहुक्रे बरमुर्वा कठैं । एकर अर्थ बाह्रठो मुन्टा रहल बुझाइठ । अभिन यी बारे अनुसन्धान करना जरुरी बा ।
७. अस्टेक, अस्टिम्कीके चित्रमे प्राचीन समयमे समयके सूचक मन्ना मुर्गा, घरके रक्षक कुकुर, जंगलसंग निकट रहल कजरिक बन्वाँ, हाँठी, बाघ, बन्डराके टमान प्रकृतिके पूजा यी टिहुवारमे कैजाइठ ।
८. मच्छी– खास कैके मच्छी थारू समुदायमे विशेष मानजाइठ । यी मच्छीहे रैनी मछरियाके नाउँसे पुजजाइठ । यी ढरटीके सृष्टिसंगे सबसे पहिले मच्छीक अवटार हुइल ओ कान्हाँके पिटा बासुदेव (ईसरु) खेतीपातीके लाग हर, जुवा आदि काटे जैना क्रममे लडिया नाँघेबेर ओहे मच्छीमे बैठ्के लडिया नाँघल किंवदन्ती थारु अस्टिम्की टिहसवारके गीतमे वर्णन बा । हरेक शुभ कार्यसे मृत्य संस्कारमे समेत प्रयोगमे अइना मच्छीहे रैनी मछरियाके नाममे पुजजाइठ । अस्टिम्की टिहुवारमे फेन फलहार करेबेर अनिवार्य मच्छिक पकवान रहठ ।
९. अस्टेक डोली, रामके पिता दशरथ ओ सीताके पिता जनकके सम्धी सम्धीके चित्र, मन्जोर, लाउ, ढेंकी, हर जोटलके चित्र टमान चित्रमे पूजापाठ कैना यी टिहुवारके विशेषता हो ।
अस्टिम्की टिहुवारके महत्व
हरेक टिहुवार अपन महत्व बोकले रहठ । अस्टिम्की टिहुवारके फेन विशेष महत्व बा ।
१. थारू सब महिला दिदीबहिनियाँहुक्रे सामूहिक बरट बैठ्ना हुइल ओरसे समाजमे एकता कायम करठ ।
२. डाडुभैया डिडीबहिनियँन बीच प्रगाढ सम्वन्ध बनाइठ ।
३. प्राकृतिक रुपमे टमान जीवजन्तुके पूजापाठ कैना यी टिहुवारमे प्रकृतिसंग निकट सम्वन्ध रहल बुझाइठ ।
४. अस्टिम्कीके गीतमे यी ब्रम्हाण्डके सृष्टि हुइलेसे लेके सबसे पहिले का–का के सिर्जना हुइल कना आख्यानसे उ सिर्जित प्रकृतिके पूजा होके प्रकृति पुजक जातके रुपमे चिन्हाइठ ।
५. गाउँभरिक महिला लावा कपरा सजढजके साथ प्रत्येकके हाँठ हाँठमे डियासहितके टठियासे साँझके दृश्य ज्योर्तिमय बनाइठ । यी गाउँमे रौनकता बह्राइठ ।
६. बरट बैठलबाड मनोकांक्षा पूरा हुइना जनविश्वास रहल ओरसे भक्तिपूर्वक मनैना यी टिहुवारसे प्रकृति ओ भगवानप्रतिके आस्था जगैले बा ।
ओरौनि
टिहुवारके अपन मूल्य मान्यता ओ महत्व रहठ । थारू जातिमे विधिवत रुपमे महिला किल निराहार बरट बैठ्ना यी टिहसवार काल्हके दिनमे जोन मेरिक मनाजाए । आझकल्ह सामान्य औपचारिकतामे सीमित हुइल पागैल बा । गाउँभरिक महिलाहुक्रे एक्के ठाउँमे जम्मा हुके मनैना यी टिहसवारमे अझकल्ह एक्केलि अपन कोठामे कृष्णके फोटु नानके पूजापाठ कैना प्रवृति बह्रल ओरसे सामाजिकतामे कमि महसुस करे सेकजाइ । कोइ धनीमानी व्यक्तिके टडरभरकसे समाजमे असर पुगल पाजाइठ । ओहे कारण परम्परासे चलल अपन मौलिक परम्पराहे संरक्षण करटि मौलिकपनहे आत्मसात कैके मनैना जरुरी बा ।
सन्दर्भ सूची
कोपिला छविलाल हमार संस्कृति (२०७१) आदिवासी जनजाति राष्ट्रिय प्रतिष्ठान जावलाखेल काठमाडौं ।
चौधरी पन्ना मानबहादुर थारु सख्या नाच गीत (२०७०) युनिक नेपाल बर्दिया ।
डा. दहित गोपाल थारू संस्कृतिको परिचय (२०७७) युनिक नेपाल बर्दिया ।
डा.सर्वहारी कृष्णराज बिहान (२०५८) थारू युवा विद्यार्थी परिवार, काठमाडौं ।
शत्रुघन चौधरी अस्टिम्की गीत (२०७४) आदिवासी जनजाति राष्ट्रिय प्रतिष्ठान जावलाखेल काठमाडौं ।
मानबहादुर चौधरी ‘पन्ना’
वीरेन्द्रनगर, सुर्खेत


text:
अपने क' बता दी कि आब श्राद्ध कर्म केर अवसर पर आयोजित होमै बला भोज केर प्रथा क' खत्म करी फिजूल खर्ची पर रोक लगाओल जायत। ऐहिक निर्णय सामाजिक स्तर पर विचार विमर्श के बाद ग्रामीण सभ सामूहिक रूप सँ लेब शुरू क' देना अछि। एहि परंपरा केर शुरुआत मधेपुरा प्रखंडक बुधाम पंचायत के भदौल गाम सँ रामचन्द्र राय नामक व्यक्ति क' देना छथि।
प्राप्त जानकारी केर मुताबिक रामचन्द्र राय केँ मैं केर निधन भेलाक बाद रामचन्द्र भोजक लेल एक लाख टाका कर्ज लेल महाजन लग चक्कर लगबैत छला ओहि क्रम मे सामाजिक कार्यकर्ता हरिश्चंद्र मंडल सँ रामचंद्र केर मुलाकात भेलनि। सभ समस्या सँ अवगत भेलाक बाद हरिश्चंद्र ओहि समय एहि प्रथा क' समाप्त करबाक मुहिम केर शुरुआत रामचंद्र राय केर घर सँ केलनि।
ओतहि, ऐहिक बाद गाम मे बैठक भेल आओर श्राद्धक भोज क' खत्म करबाक सामूहिक निर्णय लेल गेल। अपने क' बता दी कि श्राद्ध कर्म केँ भोजक आयोजन मे खास करीकें समाज के 99 प्रतिशत साधारण तबका केँ लोग सभकेँ महाजन सँ मोट रकम ब्याज पर कर्ज लेबा पड़ैत अछि। एहि प्रथा क' ख़त्म करबाक शुरुआत के मधेपुरा जिला मे चारो दिस प्रशंसा भ' रहल अछि।


text:
साहित्यिक रचनात्मकता सेहो आई काल्हि विलुप्तताक कगार पर अछि। घर आओर परिवार सेहो पहिनेक अपेक्षा बेसी टूइट रहल अछि। बूझी वा नहि, मुदा, एहि दुर्वस्थाक कारण हमरा सभक अप्पन मातृभाषा सँ दूर होयब अछि। प्रत्येक भाषा, मानव सभ्यता आओर ओकर इतिहासक प्रतिफल होयत अछि। मातृभाषाक सबसे पैघ काज होइछ जे ई हमरा सभकेँ अप्पन जड़ि, अप्पन माटि-पानि सँ जोड़ने रखैत अछि।
भारतेन्दु हरिश्चन्द्र अप्पन प्रसिद्ध कविता ‘मातृभाषा के प्रति’ मे किछु एहि तरहक महत्ता दर्शेने छथि---
“निज भाषा उन्नति अहै, सब उन्नति को मूल।
बिन निज भाषा ज्ञान के, मिटत न हिय को सूल।।
विविध कला शिक्षा अमित, ज्ञान अनेक प्रकार।
सब देसन से लै करहू, भाषा माहि प्रचार।।”
यदि हम सभ आन राज्य जेना महाराष्ट्र, गुजरात, पंजाब, बंगाल, उड़ीसा, आंध्रप्रदेश, तमिलनाडु,केरल आदि सभक अध्ययन करी तऽ देखब कि आधुनिकताक एहि अन्हरायल भागमभागहु मे ई राज्य सब अप्पन क्षेत्रीय भाषा केँ संरक्षण प्रदान करैत विकास मे अगुआयल अछि। हम सभ देखि सकैत छी जे, जे राज्य अप्पन क्षेत्रीय भाषाक पूरा ध्यान रखलक ओ सभ राज्य विकास मे सेहो बहुत आगू अछि। कहक तात्पर्य अछि जे विकासक लेल क्षेत्रीय भाषा सभक अनदेखी कदापि नहि होयबाक चाही। ओ विकास मे बाधक नहि अपितु, साधक अछि, से मानय पड़त।
क्षेत्रीय भाषा आन दृष्टिये सेहो महत्वपूर्ण अछि। हमरा सभक पूर्वज द्वारा अर्जित ज्ञान हमरा सभकेँ अप्पन क्षेत्रीय भाषहि मे प्रदान कएल गेल अछि। जीवनक कतेको गुर हम सभ लोकोक्ति आओर लोकगीतक माध्यम सँ सिखैत छी। वैज्ञानिक रूपें ई तथ्य स्थापित भऽ चुकल अछि जे मनुष्यक सर्वश्रेष्ठ विकास तखनहि संभव होइत छैक जखन ओकर प्राथमिक शिक्षा ओकर मातृभाषा मे देल जाइत अछि। एहेन स्थिति मे क्षेत्रीय भाषा केर अनदेखी करब ज्ञान सँ मुँह फेरब सिद्ध होयत। ई प्रवृत्ति आत्मघाती सिद्ध होयत ताहि मे कोनो संशय नहि।
आजुक भौतिकतावादी समाज क्षेत्रीय भाषा केँ नकारि देने अछि। यदि हम सभ समय अछैत नहि सम्हरब तेँ ओ दिन दूर नहि जहिया आबय बला पीढ़ी अप्पन सभ्यता तक केँ बिसरि चुकल होयत आओर हुनका सभ लग अप्पन कहबाक लेल किछु शेष नहि रहत। एहेन विकट परिस्थिति मे जँऽ किछु मातृभाषा प्रेमी लोकनि अपन भाषा आओर लिपिक संवर्द्धन आओर संरक्षण मे अहर्निश लागल छथि तऽ हुनक एहि भगिरथ प्रयास केँ जतेक प्रशंसा कएल जाय से कम। एहि मे लागल अधिकांश व्यक्ति अप्रवासी मैथिल छथि जे अपन जीविकोपार्जनक संग-संग मिथिला-मैथिली लेल तन-मन-धन सँ जुड़ल छथि।
कतेको अभियान चलि रहल अछि अपन मातृलिपिक जागरूकता लेल जाहि मे प्रमुख अछि "मिथिलाक्षर शिक्षा अभियान"
एवं "मिथिलाक्षर साक्षरता अभियान"
। एहि अभियानक उत्साहवर्धक परिणाम सेहो दृष्टिगोचर भऽ रहल अछि जे शुभ लक्षण थिक। एकर अलावे एकटा अभियान आओर जोर शोर सँ चलि रहल अछि जकर नाम अछि "मैथिली क्रांति - मिथिला विकास संगठन"
जकर उद्देश्य अछि मैथिली शिक्षकक बहाली। आशा अछि जे ई अभियान अपन लक्ष्य केँ अवश्य पूर्ण करत। हमरा सबहक शुभकामना एहि अभियान सभक प्रति सदिखन रहत ताहि मे कोनो संशय नहि। कहक मतलब ई कखनहु नहि अछि जे मात्र अपन मातृभाषहि पर ध्यान दी। ज्ञानार्जन सँ नीक बात किछु आओर भइयो नहि सकैछ। जतेक भाषाक ज्ञान होयत जीवन मे ओतेक आगू बढ़बाक अवसर भेटैत छैक। मुदा, अपन मातृभाषाक उपेक्षा कऽ के तऽ कखनहु नहि। कहबियो छैक - घर दही तऽ बाहरो दही।


text:
दरभंगा, मिथिला मिरर : राज्यसभा सांसद आ पूर्व केंद्रीय मंत्री पद्मश्री डॉ. सीपी ठाकुरकेँ 15 दिसम्बर शनिदिन दरभंगामे नागरिक अभिनंदन कएल गेलनि। विद्यापति सेवा संस्थान आ महात्मा गांधी शिक्षण संस्थानक संयुक्त तत्वावधानमे ताम्रपत्र पर उल्लिखित अभिनंदन पत्र समर्पित कएल गेल। समारोहकेँ संबोधित करैत डॉ. ठाकुर कहलनि जे मिथिलाक संग हुनक माय-बेटाक संबंध अछि। मैथिली हमर मायक भाषा थिक। हमर मातृक मिथिलाकेँ रामपुरामे अछि। मैथिलीक विकास लेल आई धरि जे बनि पड़ल ओ करबाक कोशिश केलहु। आब जँ अगिला बेर पारी भेटत त’ हम मिथिलाक विकास लेल कृतसंकल्प रहब। संगही कहलनि जे मिथिलाक पारंपरिक रोजगारकेँ पुनर्जीवित करबाक प्रयास कएल जेबाक चाही। एहिक तहत पान, मखान, माछ आदिक खेती जे बदहालीक कगार पर ठाढ़ अछि, ओ कोना खुशहाल हुए एकटा गंभीर प्रशन थिक, आ एहि दिशमे प्रयास कएल जायत। समारोहकेँ संबोधित करैत श्री ठाकुर कहलनि जे सीबीएसई पाठ्यक्रममे मैथिली विषयकेँ शामिल भेलासँ मैथिली भाषीकेँ सामने रोजगारक अवसर स्वत: उपलब्ध होयत। जनतब होयत जे मैथिलीकेँ सीबीएसई पाठ्यक्रममे शामिल होई एकर प्रस्ताव श्री ठाकुर एनडीए सरकारक मानव संसाधन विकास मंत्री प्रकाश जवेड़करसँ केने छलाह आ मंत्रालय द्वारा एहि प्रस्तावाकेँ स्वीकृति द’ देल गेल अछि। मैथिलीकेँ अष्टम अनुसूचीमे शामिल करेबामे सेहो हिनक महत्वपूर्ण भूमिका छलनि। मिथिला-मैथिलीक लेल 90 क दशकसँ डॉ. ठाकुर लागल छलाह आ मैथिलीक लेल आइयो इ सदिखन सक्रिय रहैत छथि।
मैथिली भाषा ल’ पहिने आईएएस वा आइपीएस त’ बनि जाइत छल मुदा प्राथमिक शिक्षामे मैथिली नै छल। श्री ठाकुरकेँ इ प्रयास एहि दिशामे मीलक पाथर साबित होयत, एहिमे कोनो दू राय नै। आब मात्र 12वीं कक्षाक पाठ्यक्रममे मैथिली शामिल भेनाय बाँकी अछि। महात्मा गांधी शिक्षण संस्थानमे आयोजित एहि कार्यक्रममे डॉ. बैजनाथ चौधरी बैजू , हीरा कुमार झा आ भारत निर्वाचन आयोगक आइकॉन मणिकांत झा एहि उपलब्धि पर विस्तारसँ चर्चा केलनि। डॉ. विद्यानाथ झाक अध्यक्षतामे आयोजित समारोहक संचालन डॉ. जयप्रकाश चौधरी जनक आ धन्यवाद ज्ञापन जीवकांतमिश्र केलनि। समारोहमे चेतना समितिक अध्यक्ष विवेकानंद झा, विनोद कुमार झा, प्राइवेट स्कूल एसोसिएशनक जिलाध्यक्ष डॉ. एसएएच आब्दी, मिथिलाक्षर कंप्यूटर फोंट तैयार करय वला पं. विनय झा, डॉ. गणेशकांत झा, एमएमटीएम कॉलेजक प्रधानाचार्य उदयचंद्र मिश्र, प्रवीण कुमार झा, आशीष चौधरी सहित अनेकोँ निजी विद्यालयक निदेशक आ प्रधानाचार्य शामिल भेलाह।
जँ जानकी हमर बहिन त’ राम हमर पाहून
डॉ सी पी ठाकुर मिथीलामे छलाह। हुनक नागरिक अभिनन्दन छलनि मुदा समारोहमे शामिल होयबासँ पूर्व श्रीराम-जानकी मंदिर पचाढ़ी छावनी, बलभद्रपुरमे विवाह पंचमी महोत्सवकेँ उपलक्ष्यमे आयोजित श्रीराम कथामे पहुँचलाह। एहि अवसर पर कहला जे जाहि तरहेँ श्रीराम आ जानकीक विवाह बगैर दहेज भेल छल, ओहि तरहेँ अपन समाजमे दहेज मुक्त विवाहक परिपाटी शुरू हेबाक चाही। राम-जानकी जेहन आदर्श हमर मिथिलांचलमे सदिखन स्थापित रहय। श्री ठाकुर कहलनि राम किनको एकक नहि, कुनो एक वर्णक नै, ओ समाजके छथि। जँ कियो हिन्दू छथि त’ राम मंदिरक मुद्दा हुनकासँ अलग कोना भ’ सकैत अछि। राम मंदिर निर्माणक समर्थन करैत कहला जे ओ सदैव तत्पर रहताह। एहि अवसर पर नगर विधायक संजय सरावगी, राम उदित दास मौनी बाबा, भाजपा जिलाध्यक्ष हरि सहनी, सुनिल झा, शिवशंकर झा, ललनजी झा, उज्जवल कुमार, बौआ झा, आनंद, डॉ. बरूण झा आदि मौजूद छलाह।


text:
— उग्रनाथ झा
आदि काल सं मैथिल चेतना सनातन संस्कृतिक पोषक रहल अछि।मैथिल सतत अपन कर्मकांड , शास्त्र- पुराण , सांस्कृतिक धरोहरके सेवक रहला अछि। कहल जाएत छैक जे मिथिलामे सुग्गा वेद पाठी होएत छल ।एक सँ एक बढ़ि योग जप तपकेँ बल पर वैश्विक पटल पर दैदीप्यमान रहै वाला मनीषी लोकनि अवतरण भेल छैक । जिनकर तंत्र मंत्र साधना सँ लऽ उपासनाक पतख्खा आसमान में फहराए छैक ।मिथिलाक धरती बहुदेववादक समर्थक रहल अछि । मुदा बाहुल्यताक दृष्टिए देखब त प्रारंभिक काल सऽ मिथिला शक्ति उपासनाक केन्द्र रहल अछि। साधनाक प्रायः सबटा बाट तंत्र प्रधान होएत छल । एखन कलय़ूगोमे शैली, शक्ति ,वा विष्णु उपासना बिनू तंत्रे उपयोगी नहि बूझाएछ ।
जाहि सँ परिलक्षित होएछ जे मिथिलाक भूमि शाक्त धर्मक उपासक रहल जाहि मे शक्ति अर्थात मातृत्वक उपासना करबाक पहिल स्थान छैक।जे कि एसि सृष्टिक उत्पत्ति अथवा अभिव्यक्ति के जड़ि छैक।जे कोनो देव के विशेष तागतिक द्योतक छै।फराक फराक काल खंडमे शक्ति शिव के अर्द्धांगिनीक रूपमे पूजित भेलीह , जिनकर फराक फराक रूप दूर्गा काली के रूप में जानल गेल।शाक्त साधक एहि शक्तिक उपासना सँअलौकिक सुख आ आनंद पबैत छल आ कठिनाई आ शत्रु विनाश के शांति पबैत छल ।जौ देखल जाए शाक्त धर्म आर्य आ अनार्य धर्मक मिश्रण थीक । जाहि शाक्त धर्ममे साधक मांस , मत्स्य मद्य,इत्यादीक स्थूल आ सुक्ष्म प्रयोग सं सिद्धि प्राप्त करैत छल । जे कालांतर में मिथिलामे धूड़झार चलनसारि भ गेलै । एखनो हमरा सभ शक्ति उपासना में बलि प्रथाक मान्यता रखने छि ।बहुत पाबनि आ कर्मकांड छैक जाहि मे माछक प्रधानता रखने छैथ । मुदा किछु लोक अपन आधुनिकतावादक देखौस में मत्स्य प्रयोग आ बलि प्रदानक विरोधमे देखल जाएत छथि । एकर अस्तित्व के नकारि रहल छैथ । किएक त अपन अतितक उपासना पद्धति बिसरा गेल छैथ।जौ देखल जाए शाक्त मतालंबि अपन पथभूतियायल प्रतिकात्मक छथि त विरोध केनिहारो कोन सनातन के उद्दीयमान पथ के अनुगामी छथि ।तै उपासना पर कुठाराघात नहि करक चाहि ।यथाशक्ति तथाभक्ति ।
हमरा सभक शक्ति उपासना के साक्ष्य स्वरूप देखल जाए त मिथिला में शक्ति स्थल में डेग डेग पर भेटत जेना दरभंगा में श्यामा माई , कंकाली माई , म्लेच्छ मर्दिनी , वाणेश्वरी , नावादा हैयहट्ट भगवती सहरसा उग्रतारा , मधुबनी उच्चैठ भगवती , एहन हजारों स्थल अछि जे हमरा सभक पूर्वज के शाक्त समर्थक होएबा के प्रमाण अछि।
जहन मातृत्व पक्षक के उपासना हो जे शक्ति स्वरूपा उर्जाक पूंज छथि त एहन शक्ति जिनक अर्द्धांगिनी स्वरुपा छथि हुनकर उपासना छोड़ि तंत्र-मंत्र साधनाक पूर्णाहुति संभव नहि । शक्तिक प्रसन्नता त शिवक प्रसन्नता सं उत्क्रमित होईछ। ताहि हेतु शाक्त अनुयायी लोकनि शक्ति आधारित शिव उपासक सेहो छलाह । जे हुनका सभक सिद्धि प्राप्तिक सुलभताक कारण छल ।फलत: मिथिला धाम में जगह जगह शिवालय स्थापित अछि जेना दरभंगा माधवेश्वर , कुशेश्वरस्थान, विदेश्वर, मधुबनी उग्रनाथ ,कपिलेश्वर , मधेपुरा सिंहेश्वर ईत्यादि । उपासना के जड़ि एते गहिर जे मिथिला के सभघर में गोसाओनि आ संपू ट में भगवान नर्मदेश्वर महादेव आ शालिग्राम रहैत छलाह ।जतय गोसाउनि शक्ति स्वरूपा नर्मदेश्वर शिव स्वरुप ओतहि शालिग्राम त्रिगुणातित भगवान विष्णु । हमर सभ शिव के विशिष्ट रूप मृत्तिका महादेव के से हो प्रधानता द पुजै छि।
अतः कहि सकैत छि जे मिथिला सदा सं शिव शक्तिक प्राथमिक उपासक रहल अछि। जाहि सँ तंत्र मंत्र यंत्र सिद्धि प्राप्त करैत रहल अछि।ताहि लेल मिथिलाक में मातृत्व प्रथम रहल आ सियाराम ,राधेश्याम , गौड़ीशंकर प्रचलित अछि।


text:
विराटनगर, 11 अक्टूबर 2020 ।
विराटनगर सँ प्रकाशित मैथिली मासिक पत्रिका मिथिला टाइम्स केर ग्राहक एहि महानगर में बढ़ेबाक जरूरत पर जोर दैत सम्पादक प्रकाशक रामरिझन यादव द्वारा विभिन्न संस्था पर भार वहन लेल अनुरोध कयल गेल अछि।
विराटनगर में लगभग 30 वर्ष बाद पुनः प्रकाशन होबय लागल मैथिली मासिक ‘मिथिला टाइम्स’ केर सम्पादक प्रकाशक श्री रामरिझन यादव जी द्वारा मैथिली भाषा संस्कृति लेल कार्यरत विभिन्न संस्था संग संचारकर्म में लागल मैथिल अगुआ लोकनि संग एक अंतर्क्रिया कार्यक्रम कयलनि।
मैथिली एसोसिएशन नेपाल दिश सँ अध्यक्ष प्रवीण नारायण चौधरी, महासचिव राजेश झा, सचिव वीरेन्द्र कुमार साह, युवा संचारकर्मी शिवम मिश्र प्रशांत, सन्तोष मेहता, अम्बिका चौधरी व वरिष्ठ संचारकर्मी एवं नागरिक एफएम केर संचालक अरविन्द मेहता सहभागिता जनौलनि।
मैथिली विकास अभियान केर अध्यक्ष पंकज वर्मा एवं वरिष्ठ कवि कर्ण संजय, संचारकर्मी नवीन कर्ण केर सहभागिता छल।
मगही भाषा अभियंता हीरालाल साह व श्याम सुन्दर सुतिहार, मैथिली सेवा समिति विराटनगर केर अध्यक्ष डॉ एस एन झा, संस्थापक अध्यक्ष डॉ एस एन मिश्र, महासचिव विपुलेन्द्र झा, कोषाध्यक्ष प्रकाश नारायण झा, सचिव विपिन झा, तहिना मैथिली साहित्यकार शिव नारायण पंडित सिंगल, अपन विराटगढ़ परोपकार समाज केर अध्यक्ष वसुंधरा झा, स्थानीय पत्रकार बैजू ठाकुर, सूर्य नारायण यादव, शंकर यादव सहित आरो महत्वपूर्ण व्यक्ति लोकनिक सहभागिता में मिथिला टाइम्स पत्रिका केँ विराटनगर में बेसी सँ बेसी सब्सक्रिप्शन लेल अभियान चलेबाक निर्णय कयल गेल।
संगहि मिथिला टाइम्स पत्रिका केँ स्थानीय स्तर पर लोकप्रिय बनेबाक लेल, पठनीयता बढ़ेबाक लेल आ घर घर पहुँचेबाक लेल बहुत रास सुझाव व आपसी मशवरा कयल गेल। सब संस्था अपन अपन योगदान देबाक प्रतिबद्धता जनौलनि।


text:
मीरा कुमार
मीरा कुमार भारतीय राष्ट्रिय कांग्रेसक प्रमुख नेतासभ मध्ये एक छी । ओ पन्द्रहम लोकसभामे बिहारक सासाराम लोकसभा क्षेत्रक प्रतिनिधित्व करैत अछि । वर्तमानमे श्रीमति मीरा कुमारी लोकसभा अध्यक्ष छी । ओ लोकसभाक पहिल महिला स्पीकरक रूपमे बिना बिरोध ३ जुन २००९ मे छानल गेल छल ।
प्रारम्भिक जीवनी[सम्पादन करी]
मीरा कुमारी दलित समुदायसँ छी आर ओ पूर्व उप-प्रधानमन्त्री श्री जगजीवन रामक पुत्री छी । मीरा कुमारी सन् १९७३ मे भारतीय विदेश सेवामे सम्मलित भेल छल । ओ बहुत देशसभमे नियुक्त भ असल प्रशासकक रुपमे कार्य करि सफल भेल अछि ।


text:
लघुकथा
– गोपाल मोहन मिश्र
सार्थक होली ( लघुकथा )
पिछला साल के होली दिनक बात छै । करुणा अप्पन घर के पूजा स्थल में विराजित अप्पन कान्हा जी के सुगन्धित पुष्प सं होली खेला रहल छलीह, तखने करुणाक बारह साल के पोती पलक आयल आ कहलक – “दादी माँ, अहाँ एतs बैसल छी आ हम अहाँके सब जगह तकैत छलहुं ।” दादी – “किये, कीs भेलौ ?” पलक – “बाहर आउ ने रंग, गुलाल आ पानि संग होली खेलैत छी।” दादी – “अरे! कहाँ छै एतेक पानि, बर्बाद करबाक लेल”, करुणा कहलखिन । एतबा सुनिते पलक के क्रोध आबि गेलैक । “अहाँ के नहि खेलबाक अछि तs नै खेलू, हमरा तs खेलबाक अछि । प्लीज अहाँ पानि के बर्बादीक वास्ता दs कs हमरा नै रोकू ।” एतबा कहि कs पलक चलि गेल होली खेलबाक लेल ।
करुणा चुपचाप अप्पन कमरा में जा कs बैसि गेलीह आ सोचs लगलीह कि केना एहि बच्ची के पानिक कीमत समझायल जाय । करुणा मने-मन किछु तय कैलीह । करुणा महाराष्ट्र के लातूर में रहैत छलीह । ओतय पानिक बहुत तंगी रहैत छै । पानि के बहुत हिसाब सं खर्च कैल जाईत छै ।
किछु दिन बाद करुणा अप्पन पोती पलक के लातूर के ओहि जगह लै गेलीह, जतय कतेक-कतेक दिन पर पानि भेटैत छै । लातूर के एक गाँव तs एहन छै, जतय तीस-पैतीस दिन बाद पानि भेटैत छै । ओतय के निवासी सभ के पानि स्टोर करि कै राखs पड़इत छनि । करुणा अप्पन एक परिचित के घर पलक के लs कs गेलीह । रास्ता में प्यास लगला पर पलक, करुणा सं बिसलेरी पानिक बोटल खरीदबाक लेल कहलक, तखन करुणा कहलखिन – “एतय पानि एना नहि भेटैत छै” । पलक – “तs केना भेटैत छै ?” ताबत परिचित के घर आबि चुकल छलै । दुनू अन्दर गेलीह । परस्पर अभिवादन के बाद सभ बैसि गेलीह ।
करुणा बात शुरू करैत पलक सं कहलखिन – ” एतय कतेक-कतेक दिन पर पानि भेटैत छै । पीबै के लेल मुश्किल सं पानि भेटैत छै । नहाई लेल तs एतय कोई सोचितो नहि छै । कतेक-कतेक दिन पर एतय के लोक नहा पबैत छै ।”
ई सभ देखि कs पलक बहुत दुःखी भेल । दादी सं होली वला दिन के लेल माफ़ी मंगलक । “हमरा नहि पता छल कि पानि के कतेक वैल्यु छै”, ओ बाजल । दादी कहलखिन – “पानि बिना इंसान जिन्दा नहि रहि सकैत छै, तैं आई सं तूँ आ तोहर दोस्त सभ मिलि कs ई वादा कर कि आगू सं होली पर पानिक बर्बादी नहि करब, केवल पुष्प आ गुलाल सं होली खेलब ।” पलक अप्पन दादीक बात सहर्ष मानि लेलक । करुणा पोती के गला सं लगा लेलनि ।


text:
स्वाध्याय
– प्रवीण नारायण चौधरी
रामचरितमानस मोती
श्री सीता-राम विवाह, विदाई
पैछला अध्याय मे अयोध्या सँ बरियातीक आगमन आ जनकपुर मे हुनका सभक स्वागतादिक विहंगम प्रसंग छल। सखी लोकनि श्री सीताजी केँ खूब नीक सँ श्रृंगार कय केँ विवाह मंडप मे अनलीह – आगू निरन्तरता मे देखल जाउ विवाह केना सम्पन्न होइत अछि आ जनकनन्दिनी जानकी कोना अपन बेटीधर्म केँ पूरा करैत जनकपुर सँ अयोध्या लेल पति श्रीरामजी संग विदाह होइत छथि।
छन्द :
चलि ल्याइ सीतहि सखीं सादर सजि सुमंगल भामिनीं।
नवसप्त साजें सुंदरी सब मत्त कुंजर गामिनीं॥
कल गान सुनि मुनि ध्यान त्यागहिं काम कोकिल लाजहीं।
मंजीर नूपुर कलित कंकन ताल गति बर बाजहीं॥
सुन्दर मंगल केर साज साजि रनिवासक स्त्रीगण व सखी सब आदर संग सीताजी केँ लय चललीह। सब सुंदरी लोकनि सोलहो श्रृंगार कएने मतवाला हाथी वला चालि सँ चलयवाली रहथि। हुनक मनोहर गायन सुनि मुनि सब सेहो ध्यान करब बिसरि जाइत छथि, कामदेवक कोयली सेहो लजा जाइत छथि। पायजेब, पैंजनी आ सुन्दर कंकण ताल केर गति पर सुन्दर ढंग सँ बाजि रहल अछि।
१. सहज सुन्दरी सीताजी स्त्रीगण लोकनिक समूह मे एना शोभा पाबि रहल छथि मानू जेना छबिरूपी ललना लोकनिक समूह मे परम मनोहर शोभा रूपी स्त्री सुशोभित होइथ। सीताजीक सुन्दरताक वर्णन नहि भ’ सकैछ कियैक तँ बुद्धि बड छोट अछि आ मनोहरता बड पैघ अछि।
२. रूप के राशि आ सब तरहें पवित्र सीताजी केँ बरियाती सब अबैत देखलनि आ सब कियो हुनका मनहि-मन प्रणाम कयलनि।
३. श्री रामचन्द्रजी हुनका देखिकय पूर्णकाम बनि गेलाह।
४. राजा दशरथजी अपन सब पुत्र सहित सीताजी केँ देखि बहुत हर्षित भेलथि। हुनकर हृदय मे जतेक आनन्द छल तेकरा कियो नहि कहि सकैत अछि।
५. देवता लोकनि सीताजी केँ प्रणाम कय हुनका उपर फूलक बरखा कय रहल छथि।
६. मंगल केर मूल मुनि लोकनि द्वारा आशीर्वादक ध्वनि पसैर रहल अछि। गायन व वादनक शब्द सँ भारी शोर मचि गेल अछि। सब नर-नारी प्रेम आ आनन्द मे मग्न भ’ गेल छथि। एहि तरहें सीताजी मंडप मे पहुँचलीह।
७. मुनिराज बहुते आनन्दित भ’कय शांतिपाठ पढ़ि रहल छथि। ताहि अवसर केर सब रीति, व्यवहार और कुलाचार दुनू कुलगुरु द्वारा पूरा कयल गेल।
८. छन्द :
आचारु करि गुर गौरि गनपति मुदित बिप्र पुजावहीं।
सुर प्रगटि पूजा लेहिं देहिं असीस अति सुखु पावहीं॥
मधुपर्क मंगल द्रब्य जो जेहि समय मुनि मन महुँ चहें।
भरे कनक कोपर कलस सो तब लिएहिं परिचारक रहैं॥१॥
कुलाचार कय गुरुजी प्रसन्न भ’ गौरीजी, गणेशजी और ब्राह्मण केर पूजा करबा रहल छथि। देवता सब तँ स्वयं प्रकटे भ’-भ’ अपन पूजा (हविष्य) ग्रहण कय रहल छथि आ आशीर्वाद दैत छथि। सब कियो अत्यधिक सुख पाबि रहल छथि। मधुपर्क आदि जाहि कोनो मांगलिक पदार्थ केँ मुनि जखनहिं मोन मे चाहत टा करैत छथि कि सेवकगण तखनहि सोनाक परात मे आ कलश सब भरिकय ओ सब पदार्थ लयकय हाजिर भ’ गेल करैत छथि।
९.
कुल रीति प्रीति समेत रबि कहि देत सबु सादर कियो।
एहि भाँति देव पुजाइ सीतहि सुभग सिंघासनु दियो॥
सिय राम अवलोकनि परसपर प्रेमु काहुँ न लखि परै।
मन बुद्धि बर बानी अगोचर प्रगट कबि कैसें करै॥२॥
स्वयं सूर्यदेव प्रेम सहित अपन कुल केर सब रीति बता दैत छथिन आर ओ सबटा आदरपूर्वक कयल जा रहल अछि। एहि तरहें देवता लोकनिक पूजा करबाकय मुनि सीताजी केँ सुन्दर सिंहासन देलनि। श्री सीताजी और श्री रामजी केर आपस मे एक-दोसर केँ देखनाय आ हुनकर परस्पर प्रेम केकरो नहि देखा पड़ैत छैक, जे बात श्रेष्ठ मन, बुद्धि तथा वाणी सँ पर्यन्त परे हो, से कवि कियैक प्रकट करता?
१०. हवन के समय अग्निदेव शरीर धारण कयकेँ बड़ा सुखपूर्वक आहुति ग्रहण करैत छथि आ सब वेद ब्राह्मणक वेष धयकय विवाह केर विधि बता देल करैत छथि।
११. जनकजीक जगत विख्यात पटरानी और सीताजीक माताक बखान कोना कयल जा सकैत अछि! सुयश, सुकृत (पुण्य), सुख और सुन्दरता सबकेँ समेटिकय विधाता हुनका बहुत सम्हारिकय तैयार कएने छथि। समय जानि श्रेष्ठ मुनि लोकनि हुनका बजौलनि। ई सुनिते सब सोहागिन स्त्री लोकनि हुनका आदरपूर्वक ओतय (विवाह मंडपमे) अनलनि।
१२. सुनयनाजी जनकजीक बाम-भाग मे एना शोभित भ’ रहली अछि जेना हिमाचल संग मैनाजी शोभित होइथ।
पवित्र, सुगंधित और मंगल जल सँ भरल सोनाक कलश आ मणि केर सुन्दर परात सब राजा और रानी आनन्दित भ’ अपना हाथ सँ आनिकय श्री रामचन्द्रजीक आगू रखलनि।
१३. मुनि मंगलवाणी सँ वेद पढ़ि रहला अछि। सुअवसर जानि आकाश सँ फूलक झड़ी लागि गेल अछि। दूल्हा केँ देखिकय राजा-रानी प्रेममग्न भ’ गेल छथि आर हुनकर पवित्र चरण केँ पखारि रहल छथि।
१४. छन्द :
लागे पखारन पाय पंकज प्रेम तन पुलकावली।
नभ नगर गान निसान जय धुनि उमगि जनु चहुँ दिसि चली॥
जे पद सरोज मनोज अरि उर सर सदैव बिराजहीं।
जे सकृत सुमिरत बिमलता मन सकल कलि मल भाजहीं॥१॥
ओ लोकनि श्री रामजीक चरण कमल केँ पखारय लगलथि, प्रेम सँ हुनका लोकनिक देहक रोइयां ठाढ़ भ’ रहल छन्हि। आकाश आर नगर मे होयवला गायन, ढोल-नगाड़ा आ जय-जयकारक ध्वनि चारू दिश उमड़ि पड़ल अछि, जे चरणकमल कामदेवक शत्रु श्री शिवजीक हृदयरूपी सरोवर मे सदिखन विराजमान रहैत अछि, जिनकर एको बेर स्मरण कयला सँ मोन मे निर्मलता आबि जाइत अछि आर कलियुग केर सब पाप भागि जाइत अछि,
१५.
जे परसि मुनिबनिता लही गति रही जो पातकमई।
मकरंदु जिन्ह को संभु सिर सुचिता अवधि सुर बरनई॥
करि मधुप मन मुनि जोगिजन जे सेइ अभिमत गति लहैं।
ते पद पखारत भाग्यभाजनु जनकु जय जय सब कहैं॥२॥
जिनकर स्पर्श पाबि गौतम मुनिक स्त्री अहल्या, जे पापमयी छलीह, परमगति पेलनि, जिनकर चरणकमलक मकरन्द रस (गंगाजी) शिवजीक मस्तक पर विराजमान अछि, जिनका देवता सब पवित्रताक सीमा बतबैत छथि, मुनि और योगीजन अपन मोन के भौंरा बना जिनकर चरणकमल केर सेवन कयकेँ मनोवांछित गति प्राप्त करैत छथि, ओहि चरण केँ भाग्य केर पात्र (बड़भागी) जनकजी धो रहल छथि, ई देखिकय सब कियो जय-जयकार कय रहला अछि।
१६. छन्द
बर कुअँरि करतल जोरि साखोचारु दोउ कुलगुर करैं।
भयो पानिगहनु बिलोकि बिधि सुर मनुज मुनि आनँद भरैं॥
सुखमूल दूलहु देखि दंपति पुलक तन हुलस्यो हियो।
करि लोक बेद बिधानु कन्यादानु नृपभूषन कियो॥३॥
दुनू कुलक गुरु लोकनि वर और कन्याक हथेली मिलाकय शाखोच्चार करय लगलथि। पाणिग्रहण भेल देखि ब्रह्मादि देवता, मनुष्य और मुनि सब आनन्द मे भरि गेलाह। सुख केर मूल दूल्हा केँ देखि राजा-रानीक शरीर पुलकित भ’ गेलनि आ हृदय मे आनन्दक उमंग उठय लगलनि। राजाक अलंकार स्वरूप महाराज जनकजी लोक और वेद केर सब रीति कयकेँ कन्यादान कयलनि।
१७. छन्द
हिमवंत जिमि गिरिजा महेसहि हरिहि श्री सागर दई।
तिमि जनक रामहि सिय समरपी बिस्व कल कीरति नई॥
क्यों करै बिनय बिदेहु कियो बिदेहु मूरति सावँरीं।
करि होमु बिधिवत गाँठि जोरी होन लागीं भावँरीं॥४॥
जेना हिमवान शिवजी केँ पार्वतीजी और सागर द्वारा भगवान विष्णु केँ लक्ष्मीजी देने रहथि, तहिना जनकजी श्री रामचन्द्रजी केँ सीताजी समर्पित कयलथि जाहि सँ विश्व मे सुन्दर नवीन कीर्ति छा गेल। विदेह (जनकजी) केना विनती करथि! ओ साँवला मूर्ति त हुनका सचमुच विदेह यानि देहक सुधि-बुधि सँ रहित कय देने रहनि। विधिपूर्वक हवन कयकेँ गठजोड़ी कयल गेल आ भाँवर (अग्निकुंड केर परिक्रमाक विध) हुए लागल।
१८. जय ध्वनि, वन्दी ध्वनि, वेद ध्वनि, मंगलगान व नगाड़ाक ध्वनि सुनिकय देवगण हर्षित भ’ रहल छथि आर कल्पवृक्षक फूल बरसा रहल छथि। वर आर कन्या सुन्दर भाँवर दय रहल छथि। सब कियो आदरपूर्वक हुनका देखिकय अपन नयन (आँखि) केर परम लाभ उठा रहल छथि।
१९. मनोहर जोड़ीक वर्णन नहि भ’ सकैत अछि, जे किछु उपमा देल जायत ओ कम्मे होयत। श्री रामजी और श्री सीताजीक सुन्दर परछाही मणिक खम्भा सब मे झलफला रहल अछि, मानू कामदेव आ रति बहुत रास रूप धारण कयकेँ श्रीरामजीक अनुपम विवाह देखय आबि गेल होइथ। हुनको सब केँ दर्शनक लिलसा छन्हि लेकिन मोनेमोन लाज सेहो भ’ रहल छन्हि जे प्रकट रूप मे केना उपस्थित होउ…., ताहि लेल ओ सब बेर-बेर प्रकट होइत छथि आ फेर नुकाइयो जाइत छथि।
२०. सब देखनिहार आनन्दमग्न भ’ गेलाह आ जनकजी जेकाँ सब अपन सुधि-बुधि बिसरि गेलाह। मुनि लोकनि आनन्दपूर्वक भाँवर घुमौलनि आर नेग सहित आन-आन वैवाहिक विध सब पूरा करबौलनि।
२१. आब श्री रामचन्द्रजी सीताजीक सीथ मे सिन्दूर दय रहला अछि, ई शोभा कोनो तरहें नहि कहल जा सकैछ। मानू जेना कमल केर लाल पराग सँ खूब बढियाँ जेकाँ भरल अमृतक लोभे कोनो साँप चन्द्रमा केँ भूषित कय रहल हो! (एतय श्री राम केर हाथ केँ कमल के, सिन्दूर केँ पराग के, श्री राम केर श्याम भुजा केँ साँप के आर सीताजीक मुखमंडल केँ चन्द्रमा के उपमा देल गेल अछि।)
२२. फेर वशिष्ठजी आज्ञा देलखिन तखन दूल्हा आर दुल्हिन एक आसन पर बैसलथि।
छन्द:
बैठे बरासन रामु जानकि मुदित मन दसरथु भए।
तनु पुलक पुनि पुनि देखि अपनें सुकृत सुरतरु पल नए॥
भरि भुवन रहा उछाहु राम बिबाहु भा सबहीं कहा।
केहि भाँति बरनि सिरात रसना एक यहु मंगलु महा॥१॥
श्री रामजी और जानकीजी श्रेष्ठ आसन पर बैसलथि, हुनका देखिकय दशरथजी मन मे खूब आनन्दित भेलथि। अपन सुकृत रूपी कल्प वृक्ष मे नव फल लागल देखि हुनकर शरीर बेर-बेर पुलकित भ’ रहल छन्हि। चौदहो भुवन मे उत्साह भरि गेल। सब कहलक जे श्री रामचन्द्रजीक विवाह भ’ गेलनि। जिह्वा एक गोट अछि आ ई मंगल कथा-गाथा बहुत महान अछि, तखन भला एकर वर्णन कयकेँ कोना समाप्त कयल जा सकैत अछि!
तब जनक पाइ बसिष्ठ आयसु ब्याह साज सँवारि कै।
मांडवी श्रुतकीरति उरमिला कुअँरि लईं हँकारि कै॥
कुसकेतु कन्या प्रथम जो गुन सील सुख सोभामई।
सब रीति प्रीति समेत करि सो ब्याहि नृप भरतहि दई॥२॥
तखन वशिष्ठजीक आज्ञा पाबि जनकजी विवाहक सामान सजाकय माण्डवीजी, श्रुतकीर्तिजी और उर्मिलाजी एहि तीनू राजकुमारी सब केँ बजौलनि। कुशध्वज केर बड़की कन्या माण्डवीजी जे गुण, शील, सुख आ शोभाक रूप छलीह, राजा जनक प्रेमपूर्वक सब रीति पूर्ण करैत भरतजीक संग हुनकर विवाह कय देलनि।
जानकी लघु भगिनी सकल सुंदरि सिरोमनि जानि कै।
सो तनय दीन्ही ब्याहि लखनहि सकल बिधि सनमानि कै॥
जेहि नामु श्रुतकीरति सुलोचनि सुमुखि सब गुन आगरी।
सो दई रिपुसूदनहि भूपति रूप सील उजागरी॥३॥
जानकीजीक छोट बहिन उर्मिलाजी केँ सब सुन्दरी मे शिरोमणि जानि सब प्रकार सँ सम्मान कयकेँ लक्ष्मणजी संग ब्याहल गेल आर जिनकर नाम श्रुतकीर्ति छन्हि आ जिनकर सुन्दर नेत्र, सुन्दर मुख आ सब गुणक खान आर रूप व शील मे चारूदिश प्रसिद्धि प्रसरित अछि हुनका राजा शत्रुघ्नजी सँ ब्याह करौलनि।
अनुरूप बर दुलहिनि परस्पर लखि सकुच हियँ हरषहीं।
सब मुदित सुंदरता सराहहिं सुमन सुर गन बरषहीं॥
सुंदरीं सुंदर बरन्ह सह सब एक मंडप राजहीं।
जनु जीव उर चारिउ अवस्था बिभुन सहित बिराजहीं॥४॥
दूल्हा आ दुलहिन सब परस्पर अपन-अपन अनुरूप जोड़ी केँ देखि लजाइत हृदय मे हर्षित भ’ रहल छथि। सब लोक प्रसन्न भ’ कय हुनका लोकनिक सुन्दरताक सराहना करैत अछि आर देवगण सब फूल बरसा रहल छथि। सब सुन्दरी दुल्हिन सुन्दर दूल्हा सभक संग एकहि मंडप मे एना शोभा पाबि रहल छथि मानू जीव केर हृदय मे चारू अवस्था – जाग्रत, स्वप्न, सुषुप्ति आ तुरीय अपन चारू स्वामी विश्व, तैजस, प्राज्ञ व ब्रह्म सहित विराजमान् होइथ।
२३. सब पुत्र केँ बधूक संग देखि अवध नरेश दशरथजी एना आनन्दित छथि मानू ओ राजाक शिरोमणि सब क्रिया – यज्ञक्रिया, श्रद्धाक्रिया, योगक्रिया व ज्ञानक्रिया सहित चारू फल अर्थ, धर्म, काम आ मोक्ष पाबि गेल होइथ।
२४. श्री रामचन्द्रजीक विवाह केर जे विधि वर्णन कयल गेल अछि ताहि रीति सँ सब राजकुमार ब्याहल गेलथि। सभक लेल जे सब उपहार (साँठ-सगुनक समान सब) देल गेल तेकर अधिकता किछुओ कहल नहि जा सकैछ, सब मंडप सोना आ मणि सँ भरि गेल छल। बहुते रास कम्बल, वस्त्र आर भाँति-भाँति के विचित्र रेशमी कपड़ा सब जे बहुमूल्य छल, हाथी, रथ, घोड़ा, दास-दासी आ गहना सँ सजल कामधेनु समान गाय, इत्यादि अनेकों वस्तु देल गेल छल। एकर गिनती नहि कयल जा सकैत छल ततेक चीज-वस्तु बेटी-जमाय केँ राजा जनक दान कयलनि। ई सब देखिकय लोकपाल सेहो सिहैर उठलाह। अवधराज दशरथजी सुख मानि प्रसन्नचित्त सँ सब किछु ग्रहण कयलनि। ओ ताहि सब दान-उपहारक सामान याचक जिनका जे नीक लगलनि से दय देलथि। जे बचल रहल से जनवासा मे पठा देल गेल। तखन जनकजी हाथ जोड़िकय सब बरियातीक सम्मान करैत कोमल वचन बजलाह –
छन्द :
सनमानि सकल बरात आदर दान बिनय बड़ाइ कै।
प्रमुदित महामुनि बृंद बंदे पूजि प्रेम लड़ाइ कै॥
सिरु नाइ देव मनाइ सब सन कहत कर संपुट किएँ।
सुर साधु चाहत भाउ सिंधु कि तोष जल अंजलि दिएँ॥१॥
आदर, दान, विनय और बड़ाई करैत सब बरियाती केँ सम्मान कय राजा जनक प्रेमपूर्वक मुनि लोकनिक पूजा एवं वन्दना कयलथि। सिर नमाकय, देवता लोकनि केँ मनाकय, राजा हाथ जोड़िकय सबसँ कहय लगलाह जे देवता आर साधु केँ भाव मात्र चाही, ओ त प्रेम मात्र सँ प्रसन्न भ’ जाइत छथि, ओहि पूर्णकाम महानुभाव लोकनि केँ कियो किछु दय कय कोना सन्तुष्ट कय सकैत अछि, कि एक आंजुर जल देला सँ कतहु समुद्र सन्तुष्ट भ’ सकैत अछि!
कर जोरि जनकु बहोरि बंधु समेत कोसलराय सों।
बोले मनोहर बयन सानि सनेह सील सुभाय सों॥
संबंध राजन रावरें हम बड़े अब सब बिधि भए।
एहि राज साज समेत सेवक जानिबे बिनु गथ लए॥२॥
फेर जनकजी भाई सहित हाथ जोड़िकय कोसलाधीश दशरथजी सँ स्नेह, शील आर सुन्दर प्रेम मे सानल मनोहर वचन बजलथि – हे राजन्! अहाँक संग सम्बन्ध भेला सँ आब हम सब तरहें पैघ भ’ गेलहुँ। ई राज-पाट सहित हमरा दुनू केँ अहाँ बिना मोलहि के मोल लेल सेवक बुझब।
ए दारिका परिचारिका करि पालिबीं करुना नई।
अपराधु छमिबो बोलि पठए बहुत हौं ढीट्यो कई॥
पुनि भानुकुलभूषन सकल सनमान निधि समधी किए।
कहि जाति नहिं बिनती परस्पर प्रेम परिपूरन हिए॥३॥
एहि बचिया सब केँ टहलनी मानिकय, नित्य-नव दया कयकेँ पालन करब। हम बड़ ढिठाई कयल जे अहाँ केँ एतय बजा लेल, अपराध क्षमा करब। फेर सूर्यकुलक भूषण दशरथजी समधि जनकजी केँ सम्पूर्ण सम्मानक निधि बना देलनि, अर्थात् एतबा अधिक सम्मान देलनि जे सारा सम्मानक भंडार समधि जनकजी बनि गेलाह। हुनका लोकनिक आपस मे कयल गेल विनय के बात कहल नहि जा सकैत अछि, दुनूक हृदय प्रेम सँ परिपूर्ण छन्हि।
बृंदारका गन सुमन बरिसहिं राउ जनवासेहि चले।
दुंदुभी जय धुनि बेद धुनि नभ नगर कौतूहल भले॥
तब सखीं मंगल गान करत मुनीस आयसु पाइ कै।
दूलह दुलहिनिन्ह सहित सुंदरि चलीं कोहबर ल्याइ कै॥४॥
देवतागण फूल बरसा रहल छथि, राजा जनवासा लेल चलि देलनि। नगाड़ाक ध्वनि, जयध्वनि आ वेदध्वनि सँ चारू कात आ आकाश व नगर सब दिश गुंजायमान भ’ गेल अछि। सब दिश आनन्दे-आनन्द छा गेल अछि। तखन मुनीश्वर केर आज्ञा पाबि सुन्दरी सखी लोकनि मंगलगान करैत दुल्हिन सभक संग दूल्हा सब केँ लयकय कोहबर लय गेलीह।
२५. सीताजी बेर-बेर रामजी केँ देखैत छथि आ लजा जाइत छथि, हुनकर मोन धरि नहि लजाइत छन्हि। प्रेमक प्यासल हुनकर नेत्र सुन्दर मछरीक छबि केँ हरण कय रहल अछि।
२६. श्री रामचन्द्रजीक श्यामल शरीर स्वभावहि सँ सुन्दर अछि, हुनक शोभा करोड़ों कामदेवहु केँ लजाबयवला अछि। महावर (लाहसहित तैयार कयल लाल रंग सँ एंड़ी पर चढ़ल रंग केँ महावर कहल जाइछ) सँ युक्त चरणकमल बहुत सोहावन लगैत छन्हि जाहि पर मुनि लोकनिक मनरूपी भौंरा सदिखन लुधकल रहैत अछि। पवित्र आ मनोहर पियर धोती प्रातकालक सूर्य आ बिजलीक ज्योति केँ सेहो हरण कय रहल अछि। डाँर्ह मे सुन्दर टुनटुना आ डोराडोरि छन्हि। विशाल भुजा मे सुन्दर आभूषण सुशोभित छन्हि। पियर जनेऊ महान शोभा दय रहल अछि। हाथक औँठी चित्त चोरा लैत अछि। ब्याह केर सब साज सजौने ओ अत्यधिक शोभा पाबि रहल छथि। चौड़गर छाती पर हृदयपर पहिरयवला सुन्दर आभूषण सुशोभित छन्हि। पियर दोपटा काँखासोती (जनेऊ जेकाँ जनेऊ केर उपर सँ देहपर लपेटल गेल दोपटा) शोभित अछि, जेकर दुनू छोर पर मणि और मोती लागल अछि। कमल समान सुन्दर नेत्र छन्हि, कान मे सुन्दर कुंडल छन्हि आर मुंह त’ समस्त सुन्दरताक खजाने छन्हि। सुन्दर भौंह आर मनोहर नासिका छन्हि। ललाट पर तिलक तँ सुन्दरताक घरहि बुझू, जाहि मे मंगलमय मोती आर मणि गुँथल गेल अछि, एहेन मनोहर मौर माथा पर सोहा रहल अछि।
छन्द :
गाथे महामनि मौर मंजुल अंग सब चित चोरहीं।
पुर नारि सुर सुंदरीं बरहि बिलोकि सब तिन तोरहीं॥
मनि बसन भूषन वारि आरति करहिं मंगल गावहीं।
सुर सुमन बरिसहिं सूत मागध बंदि सुजसु सुनावहीं॥१॥
सुन्दर मौर मे बहुमूल्य मणि गुँथल छन्हि, सब अंग चित्त चोरबयवला छन्हि। सारा नगर केर स्त्री व देवसुन्दरी लोकनि दूल्हा केँ देखि-देखि घास खोंटि रहली अछि, हुनकर बलैया लय रहली अछि, आर मणि, वस्त्र व आभूषण निछावर कय-कय आरती उतारि रहली अछि। सब कियो मंगलगान कय रहली अछि। देवता लोकनि फूल बरसा रहला अछि। मागध व भाट सुयश गाबि-गाबि कय सुना रहला अछि।
कोहबरहिं आने कुअँर कुअँरि सुआसिनिन्ह सुख पाइ कै।
अति प्रीति लौकिक रीति लागीं करन मंगल गाइ कै॥
लहकौरि गौरि सिखाव रामहि सीय सन सारद कहैं।
रनिवासु हास बिलास रस बस जन्म को फलु सब लहैं॥१॥
सोहागिन स्त्रीगण सब सुख पाबिकय कुँअर आर कुमारी लोकनि केँ कोहबर मे लय गेलथि आर अत्यन्त प्रेम सँ मंगलगीत गाबि-गाबिकय लौकिक रीति सब करय लगलीह। पार्वतीजी श्री रामचन्द्रजी केँ मौहक केर लहकौर (वर-वधू केँ परस्पर ग्रास देनाय) सिखबैत छथि आर सरस्वतीजी सीताजी केँ सिखबैत छथि। रनिवास हास-विलास केर आनन्द मे मग्न अछि, श्री रामजी और सीताजी केँ देखि-देखिकय सब कियो अपन-अपन जन्म केर परम फल प्राप्त कय रहल अछि।
निज पानि मनि महुँ देखिअति मूरति सुरूपनिधान की।
चालति न भुजबल्ली बिलोकनि बिरह भय बस जानकी॥
कौतुक बिनोद प्रमोदु प्रेमु न जाइ कहि जानहिं अलीं।
बर कुअँरि सुंदर सकल सखीं लवाइ जनवासेहि चलीं॥३॥
अपन हाथक मणि मे सुन्दर रूप के भण्डार श्री रामचन्द्रजीक परछाहीं देख रहली अछि, से देखि जानकीजी दर्शन मे वियोग होयबाक भय सँ बाँहिरूपी लता केँ और दृष्टि केँ कनिकबो हिलबैत-डोलबैत नहि छथि, मतलब जे एकटक अपन प्रियतम केर रूप-सौन्दर्य केँ चुपचाप मणि मे अभरल परछाहीं मार्फत आनन्दमग्न भ’ देखि रहली अछि। ताहि समय केर हँसी-खेल आ विनोदक आनन्द व प्रेम कहल नहि जा सकैछ, ओ सब सखी लोकनि मात्र जनैत छथि। तदनन्तर वर-कन्या केँ सब सुन्दर सखी लोकनि जनवासा लेल लय गेलीह।
तेहि समय सुनिअ असीस जहँ तहँ नगर नभ आनँदु महा।
चिरु जिअहुँ जोरीं चारु चार्यो मुदित मन सबहीं कहा॥
जोगींद्र सिद्ध मुनीस देव बिलोकि प्रभु दुंदुभि हनी।
चले हरषि बरषि प्रसून निज निज लोक जय जय जय भनी॥४॥
ओहि समय नगर आर आकाश मे जतय सुनब, केवल आशीर्वादक ध्वनि मात्र सुनाइ दियए आर सब दिश महान आनन्द छा गेल छल। सब कियो प्रसन्न मोन सँ कहलखिन जे सुन्दर-सुन्दर चारू जोड़ी चिरंजीवी होइथ। योगीराज, सिद्ध, मुनीश्वर और देवता लोकनि प्रभु श्री रामचन्द्रजी केँ देखिकय दुन्दुभी बजौलनि और हर्षित भ’ कय फूलक वर्षा करैत तथा ‘जय हो, जय हो, जय हो’ कहैत अपन-अपन लोक लेल विदाह भेलाह।
२७. चारू कुमार अपन जोड़ी सहित पिताजी लग अयलाह। एना बुझि पड़ैत छल मानू शोभा, मंगल आ आनन्द सँ भरिकय जनवासा उमड़ि पड़ल हो।
२८. बहुतो प्रकारक पकवान सब बनल। जनकजी सब बरियाती केँ बजबा लेलनि। राजा दशरथजी पुत्र सहित भोजन लेल विदाह भेलथि। हुनका लोकनिक चलयवला रास्ता पर अनेकों तरहक पाँवड़ (सुन्दर कपड़ा जेकरा कार्पेट कहल जाइत अछि) से स्वागत कयनिहार सरियाती लोकनि रखैत छथि। आदरक संग सभक चरण धोयल जाइत अछि, सब केँ यथायोग्य पीढ़ी पर बैसायल जाइत अछि। तखन जनकजी अवधपति दशरथजीक चरण धोइत छथि। हुनकर शील आ स्नेह केर वर्णन नहि कयल जा सकैत अछि। फेर श्री रामचन्द्रजीक चरणकमल केँ धोलनि, जे श्री शिवजी केर हृदय कमल मे नुकायल रहैत अछि। तीनू भाइ केँ श्री रामचन्द्रजीक समान जानि जनकजी सभक चरण अपनहि हाथ सँ धोलनि।
२९. राजा जनकजी सब गोटे केँ उचित आसन देलनि आर सब परसनिहार बारिक लोकनि केँ बजबा लेलनि। आदरक संग पत्तल पड़य लागल, जे मणिक पत्ता सँ सोनाक कील लगाकय बनायल गेल छल तेहेन पत्तल पड़ल। चतुर व विनीत भन्सिया खूब सुन्दर, स्वादिष्ट आ पवित्र दालि-भात व गायक सुगन्धित घी क्षणहि भरि मे सभक सामने परोसल गेल।
३०. सब कियो पंचकौर कय केँ अर्थात ‘प्राणाय स्वाहा, अपानाय स्वाहा, व्यानाय स्वाहा, उदानाय स्वाहा और समानाय स्वाहा’ एहि मंत्र केर उच्चारण करैत पहिने पाँच कौर (ग्रास) लयकय भोजन करय लगलाह। मिथिलानी लोकनिक डहकन (गाइर वला गीत) सुनिकय ओ सब अत्यन्त प्रेममग्न भ’ गेलथि।
३१. अनेकों तरहक अमृतक समान स्वादिष्ट पकवान परोसल गेल जेकर बखान नहि भ’ सकैत अछि। चतुर भन्सिया सब नाना प्रकारक व्यंजन परसय लगलाह, ओतेक नाम के जनैत अछि। चारि प्रकारक (चर्व्य, चोष्य, लेह्य, पेय अर्थात चिबाकय, चूसिकय, चाटिकर आर पीबिकय खेबा योग्य) भोजन केर विधि कहल गेल अछि, ओहि मे सँ एक-एक विधि केर एतेक पदार्थ बनल छल जेकर वर्णन नहि कयल जा सकैत अछि।
३२. छहो रस (मधुर यानि मीठ, अम्ल यानि खट्टा, लवण यानि नमकीन, कड़ू यानि कड़ुगर, तिक्त यानि तीत – नीम जेकाँ तथा कषाय यानि कसैला) केर बहुतो तरहक सुन्दर-स्वादिष्ट व्यंजन छल। एक-एक रस केर अनगिनत प्रकार बनल छल।
३३. भोजनक समय पुरुष आर स्त्रीक नाम लय-लय कय स्त्रीगण लोकनि मधुर ध्वनि सँ गाइर दय रहल छलीह। समय केर सोहाओन गाइर शोभित भ’ रहल अछि। से सुनिकय समाज सहित राजा दशरथजी हँसि रहल छथि।
३४. एहि रीति सँ सब कियो भोजन कयलनि आर तखन सब केँ आदर सहित आचमन – हाथ-मुंह धोबाक लेल जल देल गेल। फेर पान दयकय जनकजी समाज सहित दशरथजीक पूजन कयलनि। सब राजा लोकनिक सिरमौर चक्रवर्ती श्री दशरथजी प्रसन्न भ’ कय जनवासा दिश विदाह भेलाह।
३५. जनकपुर मे नित्य नव मंगल भ’ रहल अछि। दिन आर राति पल समान बीति जाइत अछि। खूब भोरे राजा लोकनिक मुकुटमणि दशरथजी जागि गेलाह। याचक लोकनि हुनकर गुण-समूह केर गायन करय लगलाह। चारू कुमार केँ सुन्दर वधू सहित देखिकय हुनकर मोन मे जतबा आनन्द रहनि से कोन तरहें कहल जा सकैत अछि! ओ सब प्रातक्रिया कय गुरु वशिष्ठजी लग गेलाह। हुनका सभक मोन मे महान आनंद और प्रेम भरल छल। राजा प्रणाम आ पूजन कयकेँ, फेर हाथ जोड़िकय अमृत सँ सराबोर रहल वाणी बजलाह – हे मुनिराज! सुनू, अपनेक कृपा सँ आइ हम पूर्णकाम भ’ गेलहुँ। हे स्वामिन्! आब सब ब्राह्मण केँ बजाकय हुनका सब तरहें गहना-कपड़ा सँ सजायल गेल गाय दियौन। ई सुनिकय गुरुजी राजाक बड़ाई कयकेँ फेर मुनिगण केँ बजौलनि। तखन वामदेव, देवर्षि नारद, वाल्मीकि, जाबालि आर विश्वामित्र आदि तपस्वी श्रेष्ठ मुनि लोकनि समूह के समूह अयलाह। राजा सब गोटेकेँ दण्डवत् प्रणाम कयलनि आर प्रेम सहित पूजा कयकेँ हुनका सब केँ उत्तम आसन देलनि।
३६. चारि लाख उत्तम गाय मंगायल गेल जे कामधेनुक समान नीक स्वभाववाली आ बहुते सोहायवाली छल। ताहि सबकेँ गहना-कपड़ा सँ सजाकय राजा प्रसन्न भ’ भूदेव ब्राह्मण लोकनि केँ दान कयलनि। राजा सब ब्राह्मण लोकनि केँ अनेकों प्रकार सँ विनती करैत कहि रहल छथि जे एहि जगत मे जिबय के लाभ हम आइये प्राप्त कयलहुँ। ब्राह्मण लोकनि सँ आशीर्वाद पाबिकय राजा आनंदित भेलथि। फेर याचक लोकनिक समूह केँ बजौलनि आर सब केँ हुनकर अपन रुचि पुछिकय सोना, वस्त्र, मणि, घोड़ा, हाथी और रथ जे जे चाहलनि से सबटा सूर्यकुल केँ आनन्दित करनिहार राजा दशरथजी दान कयलथि। ओ सब दान प्राप्त कयनिहार हुनकर गुणानुवाद गबैत आ ‘सूर्यकुल केर स्वामीक जय हो, जय हो, जय हो’ कहैत ओतय सँ जाइत छथि।
३७. एहि प्रकारे श्री रामचन्द्रजीक विवाह केर उत्सव भेल, जिनकर सहस्र मुख छन्हि, ओ शेषजी सेहो एकर वर्णन नहि कय सकैत छथि।
३८. बेर बेर विश्वामित्रजीक चरण मे सिर नमाकय राजा कहैत छथि – हे मुनिराज! ई सारा सुख अपनहि केर कृपाकटाक्ष केर प्रसाद थिक। फेर राजा दशरथजी जनकजीक स्नेह, शील, करनी और ऐश्वर्यक सब प्रकार सँ सराहना करैत छथि। प्रतिदिन भोरे उठिकय अयोध्या नरेश विदा मँगैत छथि लेकिन जनकजी हुनका प्रेमपूर्वक पोल्हा-रिझाकय रोकि लैत छथि।
३९. आदर नित्य नव ढंग सँ बढ़ित जाइत अछि। प्रतिदिन हजारों प्रकार सँ पहुनाइ होइत अछि। नगर मे नित्य नव आनन्द आ उत्साह रहैत अछि। दशरथजीक गेनाइ केकरो नहि सोहाइत अछि। एहि तरहें बहुतो दिन बीति गेल, मानू जेना बरियाती सब स्नेहक रस्सी मे बन्हा गेल होइथ। तखन विश्वामित्रजी आ शतानन्दजी जाकय राजा जनक केँ बुझाकय कहलखिन – यद्यपि अहाँ स्नेहवश हुनका नहि छोड़ि सकैत छी, तदापि आब दशरथजी केँ आज्ञा दियौन। ‘हे नाथ! बहुत बढियाँ’ कहिकय जनकजी मंत्री सब केँ बजौलनि। ओ सब अयलाह आ ‘जय जीव’ कहिकय हुनका सोझाँ माथ नमेलनि।
४०. जनकजी कहलखिन – अयोध्यानाथ चलय चाहैत छथि, भीतर रनिवास मे खबरि कय दियौन। ई सुनिकय मंत्री, ब्राह्मण, सभासद आर राजा जनक सेहो प्रेमक वश भ’ गेलाह। जनकपुरवासी सुनलनि जे बरियाती जायत त ओ सब व्याकुल भ’ एक-दोसर सँ पुछय लगलाह। गेनाय सत्य छैक से सुनिकय सब कियो एना उदास भ’ गेलाह मानू साँझक समय कमल मुरझा गेल हो।
४१. अबैत समय जतय-जतय बरियाती ठहरल रहथि, ओतय-ओतय बहुतो प्रकार भोजन-पकवान सब पठायल गेल। अनेकों प्रकारक मेवा, पकवान आ भोजनक सामग्री सब जेकर बखान नहि कयल जा सकैत अछि से पठायल गेल। अनगिनत बैलगाड़ी आर कहार पर भरि-भरिकय भार रूप मे पठायल गेल। संगहि जनकजी हुनका सभक वास्ते अनेको सुन्दर शय्या (पलंग) सेहो पठौलनि। एक लाख घोड़ा आर पचीस हजार रथ सब नख सँ शिखा धरि सजायल, दस हजार मतवाला हाथी जे देखिकय दिशासभक हाथी सेहो लजा जाइत अछि से पठायल गेल, गाड़ी मे भरि-भरिकय सोना, वस्त्र और रत्न (जवाहरात) तथा महींस, गाय तथा आरो नाना प्रकारक चीज-वस्तु देल गेल।
४२. एहि तरहें जनकजी अपरिमित दान देलनि जे सबटा कहलो नहि सकैत अछि, जे देखिकय लोकपालक लोक केर सम्पदा सेहो थोड़बे जानि पड़ैत छल। एहि तरहें सबटा सामान सजाकय राजा जनक अयोध्यापुरी लेल पठा देलनि।
४३. बरियाती जायत से सुनिते सब रानी एना उदास भ’ गेलीह मानू कम जल मे मछरी सब छटपटा रहल हो। ओ सब बेर-बेर सीताजी केँ कोरा मे – छाती मे सटाकय अनेकों आशीर्वाद दैत सासुर मे केना रहल जाय से शिक्षा दैत छथि – अहाँ सदिखन अपन पतिक प्यारी होउ, अहाँक सोहाग अचल हुए, हमरा सभक यैह आशीष अछि। सासु, ससुर आर गुरुक सेवा करब। पतिक रुइख देखिकय हुनकर आज्ञाक पालन करब।
४४. संगी-सखी लोकनि सेहो अत्यन्त स्नेह केर वश कोमल वाणी सँ स्त्रीक धर्म सिखबैत छथिन। आदर के संग सब पुत्री केँ स्त्रीक धर्म बुझाकय रानी लोकनि बेर-बेर हुनका हृदय सँ लगौलनि। माता लोकनि घुरि-फिरि भेटैत छथि आर कहैत छथिन जे ब्रह्माजी स्त्री जातिक रचना कियैक कयलनि…!
४५. ताहि समय सूर्यवंश केर पताका स्वरूप श्री रामचन्द्रजी भाइ लोकनिक संग प्रसन्न भ’ कय विदा करेबाक लेल जनकजीक महल दिश प्रस्थान कयलनि। स्वभावहि सँ सुन्दर चारू भाइ केँ देखबाक लेल नगर केर स्त्री-पुरुष दौड़ि पड़लाह। कियो कहैत छथि जे आइ ई जाय चाहैत छथि, विदेह द्वारा विदाई केर सब सामान तैयार कय लेल गेल अछि।
४६. राजाक चारू पुत्र आ समस्त पाहुन लोकनिक सुन्दर-मनोहर रूप केँ नेत्र भरिकय देखि लिअ। हे सयानी! के जनैत अछि जे केहेन पुण्य सँ विधाता हिनका सबकेँ एतय आनिकय हमरा लोकनिक आँखिक पाहुन बनौलनि अछि। मरयवला जेना अमृत पाबि जाय, जन्म भरिक भूखल लोक कल्पवृक्ष पाबि जाय आर नरक मे रहयवला (नरक मे रहबा योग्य लोक) जेना भगवानक परमपद केँ प्राप्त भ’ जाय, तहिना हिनका लोकनिक दर्शन हमरा सभक लेल फलदायी अछि। श्री रामचन्द्रजीक शोभा निरखिकय हृदय मे राखि लिअ। अपन मोन केँ साँप आर हिनकर मूर्ति केँ मणि बना लिअ। – एहि तरहक भावना सभक नेत्र मे दैत राजकुमार लोकनि राजमहल मे गेलाह।
४७. रूप के समुद्र सब भाइ केँ देखिकय सारा रनिवास हर्षित भ’ उठल। सासु लोकनि महान प्रसन्न मोन सँ निछावर और आरती करैत छथि। श्री रामचन्द्रजीक छबि देखिकय ओ सब प्रेम मे अत्यन्त मग्न भ’ गेलीह आर प्रेम केर विशेष वश भ’ बेर-बेर चरण मे मोन लगबैत रहलीह। हृदय मे प्रीति उमड़ि गेल अछि जाहि सँ लाजक कोनो बात कतहु नहि रहि गेल। हुनका सभक स्वाभाविक स्नेह केर वर्णन कोन तरहें कयल जा सकैत अछि! ओ सब भाइ सहित श्री रामजी केँ उबटन लगाकय स्नान करौलनि आर खूब प्रेम सँ षट्रस भोजन करौलनि।
४८. सुअवसर जानि श्री रामचन्द्रजी शील, स्नेह और संकोच भरल वाणी बजलाह – महाराज अयोध्यापुरी चलय चाहैत छथि, ओ हमरा सब केँ विदाह होयबाक लेल पठौलनि अछि। हे माता! प्रसन्न मोन सँ आज्ञा दिअ आर हमरा सबकेँ अपन बालक जानिकय सदैव स्नेह बनेने रहब। ई वचन सुनिते रनिवास उदास भ’ गेल। सासु लोकनि प्रेमवश बाजि नहि सकैत छथि। ओ सब कुमारी लोकनि केँ हृदय सँ लगा लेलीह आर सब केँ हुनकर पति केँ सौंपिकय बहुते विनती कयलीह।
छन्द :
करि बिनय सिय रामहि समरपी जोरि कर पुनि पुनि कहै।
बलि जाउँ तात सुजान तुम्ह कहुँ बिदित गति सब की अहै॥
परिवार पुरजन मोहि राजहि प्रानप्रिय सिय जानिबी।
तुलसीस सीलु सनेहु लखि निज किंकरी करि मानिबी॥
विनती कयकेँ ओ लोकनि सीताजी केँ श्री रामचन्द्रजी केँ समर्पित कयलथि आर हाथ जोड़िकय बेर-बेर कहैत छथि – हे तात! हे सुजान! हम बलिहारी जाइत छी, अहाँ केँ सभक गति (हाल) पता अछि। परिवार केँ, पुरवासी लोकनि केँ, हमरा सब केँ आर राजा केँ सीता प्राणक समान प्रिय अछि, से बुझब। हे तुलसी के स्वामी! एकर शील और स्नेह केँ देखिकय एकरा अपन दासी जेकाँ मानब। अहाँ पूर्ण काम थिकहुँ, सुजान शिरोमणि थिकहुँ और भावप्रिय छी, अहाँ केँ प्रेम अत्यधिक प्रिय अछि। हे राम! अहाँ भक्त लोकनिक गुण टा केर ग्रहण करयवला, दोष केँ नाश करयवला आ दया केर धाम छी। - एना कहिकय रानी लोकनि चरण केँ पकड़ि चुप भ’ गेलीह मानू हुनका सभक वाणी प्रेम रूपी दलदल मे समाय गेल हो।
४९. स्नेह सँ सानल श्रेष्ठ वाणी सुनिकय श्री रामचन्द्रजी सासु केँ बहुतो प्रकार सँ सम्मान करैत हाथ जोड़िकय विदा मँगैत बेर-बेर प्रणाम कयलनि। आशीर्वाद पाबिकय आर फेर माथ झुकाकय भाइ सभक संग श्री रघुनाथ जी चलि देलाह।
५०. श्री रामजीक सुन्दर मधुर मूर्ति केँ हृदय मे आनि सब रानी स्नेह सँ शिथिल भ’ गेलीह। पुनः धीरज धारण कयकेँ कुमारी लोकनि केँ बजाकय माता लोकनि बेर-बेर हुनका गला लगाबय लगलीह। पुत्री सब केँ हुनकर पतिक संग पहुँचाबैत छथि, फेर घुरि-घुरिकय हुनका सब सँ भावविह्वल होइत भेट करैत छथि, गला लगबैत छथि आ आशीष दैत रहैत छथि। एक-दोसर प्रति प्रीति एतबा बढ़ि गेल अछि जेकर वर्णन करब कोनो कवि सँ संभव नहि। बेर-बेर मिलन करैत माता सब केँ सखी सब अलग कय देलनि। जेना हालहि ब्याअल गाय केँ कियो ओकर बच्छा/बाछी सँ अलग कय देने हो, बिल्कुल तेहने हाल बनि गेल अछि। सब स्त्री-पुरुष और सखी सहित सारा रनिवास प्रेम केर विशेष वश भ’ रहल अछि। एना लगैत अछि मानू जनकपुर मे करुणा और विरह घर बना लेने हो।
५१. जानकीजी जाहि तोता आ मैना केँ पालि-पोसि पैघ कएने रहथि आर सोनाक पिंजड़ा मे राखि ओकरा सब केँ पढ़ौने रहथि, ओहो सब व्याकुल भ’ कय कहि रहल अछि – वैदेही कतय छथि। ओकरा सभक ई वचन सुनिकय केकर धैर्य जवाब नहि देत भला! सब कियो भोकासी पाड़ि चित्कार करैत जानकीक विदाई कय रहल अछि।
५२. जखन पक्षी आर पशु तक एहि तरहें विकल भ’ गेल तखन मनुष्यक दशा केना कहल जा सकैत अछि। तखन भाइ सहित जनकजी ओतय अयलाह। प्रेमक अश्रु हुनको लोकनिक आँखि मे प्रत्यक्ष उमड़ि आयल छल।
५३. ओ सब परम वैराग्यवान कहबैत छलाह, मुदा सीताजी केँ देखिकय हुनको लोकनिक धीरज भागि गेल। राजा जानकीजी केँ हृदय सँ लगा लेलनि। प्रेम केर प्रभाव सँ ज्ञान केर महान मर्यादा मेटा गेल। अर्थात ज्ञानक बाँध टूटि गेल।
५४. सब बुद्धिमान मंत्री सब हुनका सब केँ बुझबैत छथि, तखन राजा विषाद करबाक समय नहि होयबाक विचार कयलनि। बेर-बेर पुत्री सब केँ हृदय सँ लगाकय सुन्दर ढंग सँ सजायल पालकी मंगबेलनि।
५५. सारा परिवार प्रेम मे विवश अछि। राजा सुन्दर मुहूर्त जानिकय सिद्धि सहित गणेशजी केर स्मरण कयकेँ कन्या सबकेँ पालकी पर बैसेलनि। पुत्री सब केँ खूब बढियाँ सँ बुझेलनि आ हुनका सब केँ स्त्रीक धर्म आ कुल केर रीति सिखौलनि। बहुतो रास दासी-दास जे सब सीताजीक प्रिय व विश्वासपात्र सेवक सब रहथि तिनका सब केँ संग कय देलनि।
५६. सीताजीक चलैत समय जनकपुरवासी व्याकुल भ’ गेलाह। मंगलक राशि शुभ शकुन भ’ रहल अछि। ब्राह्मण आर मंत्री लोकनिक समाज सहित राजा जनकजी हुनका अरियातय लेल संग चललाह। समय देखिकय बाजा बाजय लागल। उदासीक धुन स्वाभाविके सीताजीक जेबाक समय प्रेमाश्रु बहा रहल छल।
५७. बरियाती लोकनिक रथ, हाथी और घोड़ा सजायल गेल। दशरथजी सब ब्राह्मण लोकनि केँ पुनः बजौलनि आर हुनका सब केँ दान आ सम्मान सँ परिपूर्ण कय देलनि। हुनका लोकनिक चरणकमल केर धूलकण माथपर धारण कय आर आशीष पाबिकय राजा आनन्दित भेलथि, पुनः गणेशजीक स्मरण कयकेँ ओहो प्रस्थान कयलनि।
५८. मंगल केर मूल अनेको शकुन भेल। देवता हर्षित भ’ कय फूल बरसा रहल छथि आर अप्सरा सब गान कय रहली अछि। अवधपति दशरथजी नगाड़ा बजाकय आनन्दपूर्वक अयोध्यापुरी चलि देलाह। राजा दशरथजी विनती कयकेँ प्रतिष्ठित जन (अरियातय लेल आयल लोक सबकेँ) लौटेलनि आर आदर सँ सब मँगनिहार केँ बजाकय हुनका सबकेँ गहना-कपड़ा, घोड़ा-हाथी देलनि आर प्रेम से पुष्ट कयकेँ सबकेँ सम्पन्न अर्थात् बलयुक्त कय देलनि। ओहो सब बेर बेर विरुदावली (कुलकीर्ति) बखानिकय आर श्री रामचन्द्रजी केँ हृदय मे राखिकय लौटि गेलाह।
५९. कोसलाधीश दशरथजी बेर-बेर लौटबाक लेल कहैत छथि मुदा जनकजी प्रेमवश लौटय नहि चाहैत छथि। दशरथजी हुनका सँ परम सुहाओन बात कहलथि – हे राजन्! बहुत दूर आबि गेलहुँ, आब घुरि जाउ। फेर राजा दशरथजी रथ सँ उतरिकय ठाढ़ भ’ गेलाह। हुनकर नेत्र मे प्रेमक प्रवाह बढ़ि गेलनि, यानि प्रेमाश्रु केर धारा बहय लगलनि। तखन जनकजी हाथ जोड़िकय मानू स्नेहरूपी अमृत मे डुबायल गेल वचन कहलखिन – हम कोन तरहें बना-सोनाकय विनती करू! अपने हमरा बहुत पैघ बड़ाई देलहुँ अछि। अयोध्यानाथ दशरथजी अपन स्वजन समधि केँ सब तरहें सम्मान कयलनि। हुनका लोकनिक आपस केर मिलन मे अत्यन्त विनय भरल छल आर एतबा प्रीति छल जे हृदय मे अँटि नहि रहल छल।
६०. जनकजी मुनि मंडली केँ सिर नमौलनि आ सब सँ आशीर्वाद पेलनि। फेर आदर के संग ओ रूप, शील और गुणक निधान सब भाइ लोकनि सँ, अपन जमाय सब सँ भेटलाह, आर सुन्दर कमल समान हाथ केँ जोड़िकय एहेन वचन बजलाह मानू प्रेमहि सँ ओकर जन्म भेल छलैक। “हे रामजी! हम कोन तरहें अहाँक प्रशंसा करू! अहाँ मुनि आर महादेवजीक मनरूपी मानसरोवर के हंस छी। योगी सब जिनका लेल क्रोध, मोह, ममता और मद केँ त्यागिकय योग साधन करैत छथि, जे सर्वव्यापक, ब्रह्म, अव्यक्त, अविनाशी, चिदानंद, निर्गुण और गुणक राशि छथि, जिनकर मोन सहित वाणी नहि जनैत अछि आ सब जिनकर अनुमान टा करैत अछि, कोनो तर्कना नहि कय सकैत अछि, जिनकर महिमा केँ वेद ‘नेति’ कहिकय वर्णन करैत अछि ओ सच्चिदानन्द तीनू काल मे एकरस – सर्वदा आ सर्वथा निर्विकार रहैत छथि, वैह समस्त सुखक मूल अहाँ हमर नेत्र केर विषय भेलहुँ। ईश्वर के अनुकूल भेलापर जगत मे जीव केँ सबटा लाभे लाभ छैक। अहाँ हमरा सब तरहें बड़ाई देलहुँ आर अपन जन जानिकय अपना लेलहुँ। यदि दस हजार सरस्वती और शेष होइथ आर करोड़ों कल्पों तक गणना करैत रहथि तैयो हे रघुनाजी! सुनू, हमर सौभाग्य और अहाँक गुणक कथा कहिकय समाप्त नहि कयल जा सकत। हम जे किछु कहि रहल छी ओ अपन एक्के टा बल पर जे अहाँ एकदम थोड़ प्रेम सँ प्रसन्न भ’ जाइत छी। हम बेर-बेर हाथ जोड़िकय यैह मँगैत छी जे हमर मोन बिसरियोकय अहाँ चरण केँ नहि छोड़य।”
६१. जनकजीक श्रेष्ठ वचन केँ सुनिकय, जे मानू प्रेम सँ पुष्ट छल, पूर्ण काम श्री रामचन्द्रजी पूर्ण सन्तुष्ट भेलाह। ओहो सुन्दर विनती कयकेँ पिता दशरथजी, गुरु विश्वामित्रजी और कुलगुरु वशिष्ठजीक समान जानि ससुर जनकजी केर सम्मान कयलनि। फेर जनकजी भरतजी सँ विनती कयलनि आर प्रेमक संग मिलैत पुनः आशीर्वाद देलनि। तखन फेर राजा लक्ष्मणजी और शत्रुघ्नजी सँ भेटलाह आर हुनको सब केँ आशीर्वाद देलनि। ओ परस्पर प्रेम केर वश भ’ कय बेर-बेर आपस मे सिर नमावय लगलाह। जनकजीक बेर-बेर विनती और बड़ाई कयकेँ श्री रघुनाथजी सब भाइ सहित चलि देलाह।
६२. अन्त मे जनकजी विश्वामित्रजीक चरण पकड़ि लेलनि आ हुनकर चरणक रज अपन माथ व नेत्र मे लगबैत कहलखिन – हे मुनीश्वर! अपनेक सुन्दर दर्शन सँ किछुओ दुर्लभ नहि अछि। हमर मोन मे एहेन विश्वास अछि जे सुख आ सुयश जे सब लोकपाल सब चाहैत छथि, मुदा से सब असम्भव बुझि ओहो सब मनोरथ करैत बड सकुचाइत छथि से सबटा हे स्वामी, सबटा सुख और सुयश हमरा सुलभ भ’ गेल अछि। सारा सिद्धि अपनेक दर्शन केर अनुगामिनी अर्थात् पाछू-पाछू चलयवाली अछि। – एहि तरहें बेर-बेर विनती कयलनि आर माथ झुकाकय हुनका सँ आशीर्वाद पाबि राजा जनक लौटि गेलाह।


text:
जीबछ बाबूक पन्द्रह वर्खक बेटी ललिया, अति
सुन्नर रूप जेना कि भगवान निचैनसँ गढ़ने होएत। पन्द्रहे वर्खक बएसमे साढ़े पाँच फूट
नम्हर छरहरा शरीर नम्हर-नम्हर आँखि, कमलक पंखुरी सन ठोर, गोलका मुँहमे छोटगर पातर
नाक, डाँर धरि नम्हर केश, सम्पूर्ण देह एक मेलमे। एक-एकटा अंग सुन्दरताक उदाहरण
नेने। ताहिपर जखन ललिया अपन मनपसन्द केर जड़ीदार उज्जरा शलवार सूट आ ओहिपर उज्जरा
ओढ़नी लए लिए तँ साक्षात सरस्वती जकाँ ओकर रूप निखरि जाइ।
ललियाक रूप सौन्दर्य आ सादगी देखि जीबछ बाबू लग बर्ख
भरि पहिनेसँ वरक माए बाबू सबहक निवेदन आबए लागल जे अपन कन्याँ हमरा दऽ दिअ तँ हमरा
दऽ दिअ। जीबछ बाबू अपन बेटीक भविष्य आ ओकर शिक्षा-दीक्षाकेँ नहि देखि, कन्याँदानकेँ
अपन जिम्मेदारी वा बेटीकेँ बोझ बुझि एकटा नीक ललिये सन सुन्नर लड़का, माए बाबूक
एक्केटा बेटा, ओकरो बएस कम्मे, ललियासँ चारि बर्ख बेसी, सभ किछु देखला बाद ओकर
ब्याह ठीक कए लेला।
कनियाँ-पुतरा खेलए बला बएसमे आइ ललियाक ब्याह भए
रहल छल। घर-आँगन, लोक-वेद सभकियो सजल धजल। दलानपर वर-वराती सभ आएल। मुदा अज्ञानी
ललिया खुश, कुदैत खेलाइत। ओहि अज्ञानीकेँ कि बुझल जे ब्याह की है छैक। ब्याहक ललका
साड़ीमे तँ ओकर रूप सौन्दर्य आओर निखैर कए कोनो देवी जकाँ लगए लागल।
ब्याह भेलै। साते दिनमे दुरागमन आ ओकर बाद
सासुर। सासुरमे सभ किछु नव-नव। नव-नव लोक, नव-नव घर आँगन, नव-नव समाज। समाजक
मर्यादा आ नियम रूपी बन्हनसँ बन्हा कए ओ एकटा आँगनामे कैद भए क रहि गेल। अपन घरमे
ओ मात्र खेलाएत छल मुदा एहिठाम सासु ससुरक सेवा, घरक काज। ई सब करैत-करैत ललियाक पैंख जेना
उड़नाइ बिसैर गेलै। एहि भावनाक रेगिस्तानक गर्मीमे कएखनो कए ओकरा शीतलताक अनुभूति
होए तँ अपन पतिक संगे। दुनू बाल-किसोर मोन एक दोसरकेँ बुझै-समझैक प्रयासमे लागल।
समाज आ नीतिकेँ एतबोसँ संतोख नहि। अपन समाजक
गरीबी रूपी दानवसँ बचैक हेतु ललियाक पतिपर आओर एकटा बोझ। माए-बाप अपन स’ख स’खमे
बेटाक ब्याह कए क एकटा सुन्नर पुतौह तँ आनि लेलनि मुदा आब अपन बेटापर कतौ बाहर जा
कए कमाइकेँ लेल दबाब देबए लगलखीन। ओहो एहि दबाबकेँ बेसी दिन नहि सहि सकला आ ब्याहक
छ’ महिना पछाति, सूरत जतए कि हुनक गामक बड़ लोक काज करैत छल, कोनो ग्रामीण संगे चलि
गेला।
पन्द्रह दिनक मेहनतिकेँ बाद हुनका एकटा
ट्रांसपोर्ट कम्पनीमे मुनीमक नौकरी भेट गेलनि। दरमाहा छह हजार रुपैया महिना। ई
समाचार सुनि हुनक माए-बाबू बड़ खुस जे बेटा ६ हजार रुपैया महिना कमेए लागल। एक
महिना पछाति ओ दू हजार रुपैया अपन खर्चा हेतु राखि बांकीकेँ चारि हजार रुपैया गाम
पठेलनि। रुपैया पाबि हुनक माए-बाबू गद-गद भए गेला। मानु हुनक रोपल गाछ फरए लागल। मुदा
ललिया एहि सभसँ अनजान। ओकरा ई बुझएमे नहि एलैजे एहि रेगिस्तानमे ओकरा लेल एकटा
पानिक सेतु ओहो कतए आ किएक चलि गेलै। भरि दिन-राति उदास मोनकेँ मारि कोनो ना
अपनाकेँ घरक काज आ सासु सासुरक सेवामे लगेने।
नोकरी पकरलाक चारि मास बाद, एक दिन ललियाक ससुर
लग सूरतसँ फोन आएल जे हुनक बेटा अर्थात ललियाक पतिकेँ अपने कम्पनीक कोनो ट्रकसँ
एक्सीडेंट भए गेलनि आ आब ओ एहि दुनियाँमे नहि रहला। ई सुनैत मातर जेना हुनका उपर
बज्र खसि परलैन। आँखिक आगू अन्हार भए गेलनि। फोन एक कात गुरकल तँ अपने दोसर कात
गुरैक गेला। जे सुनलक दौरल। आँगनमे भीरक करमान लागि गेलै। सभ कियो कानैत-खिजैत,
दुखक सागरमे डूबल। मुदा सभकियो सभटा दोख हारि थाकि कए ललियेपर देबै लागल। जेहन
मुँह तेहन-तेहन गप्प होबए लागल।
“अलक्षी”
“खाए गेलै”
“अभागल”
“दसे महिनामे सोदि गेलै”
“देखैमे........ भीतरसँ राक्षसनी”
“घर बलाकेँ तँ खाऐ गेलै आब एहि बुढ़बा-बुढ़ियाक की
हेतै”
एहने एहने अनसोहाँत गप्प सभ ललियाक कानमे आबैत।
ततबामे कोनो स्त्री आबि ओकर माँगक सेनुर मेटा देलक तँ दोसर कोनो स्त्री ओकर दुनू
हाथक चूड़ी फोरि देलक। मुदा असहाय ललिया ई सभ देख ठक-बक, ओकरा किछु बुझहेमे नहि आबि
रहल छलै जे की भेलै आ ई सभ की भए रहल छैक। सबहक गप्प मानी तँ ओकर घर बाला मरि गलै।
ई मरनाइ कि होइ छैक। मरि गेलै तँ एहिमे ओकर की दोख। आ ओकर सेनूर किएक मेटेएल गेल,
ओकर चूड़ी किएक फोड़ल गेल। खेएर समाजक व्यवस्था, ओ अज्ञानी की बुझत ओकर माथपर केहन पहाड़ खसि परलै। मुदा एहिमे ओकर की दोख ?
© जगदानन्द झा 'मनु'


text:
परियोजनाके समन्वयात्मक कार्यक्रम
पहुरा समाचारदाता
सुखड, १३ सावन । कैलालीके घोडाघोडी नगरपालिकामे बजारमे आधारित प्राविधिक तथा व्यवसायिक सीप प्रवर्द्वन परियोजनाके समन्वयात्मक कार्यक्रम मंगरके सम्पन्न हुइल बा ।
निड्स नेपालके आयोजनामे हुइल कार्यक्रममे संस्थाके कार्यक्रम संयोजक विनोद कडारा परियोजनाके लक्ष्य उद्देश्य ओ समावेश करजैना क्षेत्रके बारेम जानकारी कराइल रहिट ।
परियोजनासे विदेशमे रोजगार गुमाके स्वदेश फर्कल ओ स्थानीय बेरोजगार युवाहे बजार मागमे आधारित कृषिमे स्वरोजगार कार्यक्रम संचालन कैना बा । युरोपियन युनियन ओ ब्रिटिश काउन्सिलके साझेदारीमे सञ्चालन हुइना परियोजनामे घोडाघोडीमे कुछ युवाहे कृषि (आईपीएम) तालिम, प्राविधिक ओ उत्पादनके बजारीकरणमे सहयोग करजैना बा ।
घोडाघोडी नगरपालिका नगरप्रमुख ममता प्रसाद चौधरी युवाहे देश भिटर रोजगारीके अवसरके सृजना कैना संघ संस्थाके योजनामे नगरपालिकाके सहभागीता, समन्वय ओ साझेदारी रहना प्रतिबद्धता व्यक्त करल रहिट । कार्यक्रममे घोडाघोडी नगरपालिका टमान शाखा प्रमुख, जनप्रतिनिधि ओ पत्रकारहुक्रनके सहभागीता रहल रहे ।


text:
वीर कुंवर सिंह आजादी पार्कक नाम स बनि रहल अछि नव पार्क
पटना। हार्डिग पार्क मे प्रस्तावित वीरकुंवर सिंह आजादी पार्क क अड़चन दूर भ गेल। जल्द एकर निर्माण क काज प्रारंभ भ जाइत। जानकारी क अनुसार सरकार एकरा माडल पार्क क रूप मे विकसित करै चाहैत अछि। 20.71 एकड़ मे एकर विस्तार भ रहल अछि। एहि मे स्वतंत्रता संग्राम मे बिहार क योगदान स जुड़ल चीज भेटत। कंसेप्ट प्लान क अनुसार पार्क मे मुक्ताकाश मंच, साउंड एण्ड लाइट शो, फोर-डी मैक्स थियेटर, म्यूजियम, साइंस सेंटर क सेहो प्रावधान रहत। हर हाल मे हरियाली क पूरा व्यवस्था रहत। एहि मे अर्बन हाट कए ग्राउंड फ्लोर मे शापिंग एरिया क संग शामिल कैल गेल अछि। रोड क आर-पार जेबा लेल स्काई वाक सेहो बनाउल जाइत। ओतहि आरब्लाक चौराहा आब आंदोलनकारी क लेल धरना स्थल बनि चुकल अछि। ताहि लेल ओकर नामकरण सेहो आंदोलन स्थल कैल जा रहल अछि। ज्ञात हुए जे पटना मे एहि स पहिने हड़ताली मोड़ पर आंदोलनकारीक जमघट रहैत छल, मुदा आब ओ स्थान खाली कराउल जा चुकल अछि।
सरकार पब्लिक प्राइवेट पार्टनरशिप (पीपीपी) फार्मूला क तहत जमशेदपुर क विजेता कंस्ट्रक्शन एण्ड कौशल कंचन कंसोर्टियम कए आजादी पार्क क निर्माणक जिम्मा सौंपलक अछि। इंफ्रास्ट्रक्चर डेवलपमेंट फाइनांस कंपनी कए परामर्शी नियुक्त केलक अछि । बुद्ध स्मृति पार्क परियोजना क लेल विकास आयुक्त क अध्यक्षता मे गठित स्पेशल पर्पस व्हेकिल एहि आजादी पार्क क विकास काज क मानीटरिंग सेहो करत। आजादी पार्क क लेल सरकार दू बेर निविदा आमंत्रित केने छल, मुदा कोनो कंपनी एहि मे दिलचस्पी नहि लेलक। अंतत: विजेता कंस्ट्रक्शन क एकल प्रस्ताव कए हरी झंडी द देल गेल। जल्द एकर औपचारिकता पूरा कैल जाइत आओर पटना मे एकटा आओर सुंदर पार्क देखबाक सपना पूरा होइत।